qundao/data-zh-poetry huggingface dataset:
客有赋巴陵诗者和之·其二
作者：岑徵
朝代：明

高垒掩危旌，金钲昼不惊。屯田充国卒，坚壁亚夫营。驿马连尘起，哀鸿带雪鸣。军中有成算，不敢请长缨。
寄人塞上
作者：岑徵
朝代：明

西风腊腊纵征衣，无限秋云陇首飞。蓬鬓定随边雪改，乡心犹阻塞鸿归。云沉瀚海朝乘障，月照祁连夜合围。他日功成还昼锦，过从多恐故人稀。
寄何节生
作者：岑徵
朝代：明

小园苔藓漫阶除，憔悴行吟叹索居。谷口烟销微雨歇，柴门风煖落花初。听鸡每忆论心夜，怀袖犹存隔岁书。裘马游梁空有约，茂陵消渴滞相如。
寄怀何节生
作者：岑徵
朝代：明

风吹纸怅夜何其，梦里相逢慰别离。却羡买臣无伉俪，自嫌陶令五男儿。半生辛苦怜同调，十载行藏愧所知。莫忘昔年风雨约，白云应赴楚山期。
寄怀诗
作者：岑徵
朝代：明

端州还楚客，百里绝归心。又溯漓江水，扬帆指桂林。此行朋从少，到处瘴烟深。辛苦年年事，知君罢越吟。牂牁西去水，千里共烽烟。世事已如此，孤怀空复然。定趋衡岳路，或到夜郎天。弭节知何处，音书为一传。潇湘三载梦，千里不还乡。八口将何托，孤舟更渺茫。秋空黄鹄少，天远白云长。去住怜同病，忧思不敢忘。频年甘作客，湖海任西东。纵有垂天翼，高飞无积风。气消蛮峤外，泪尽瘴烟中。处处同芳草，王孙路不穷。
寄怀诗·其一
作者：岑徵
朝代：明

端州还楚客，百里绝归心。又溯漓江水，扬帆指桂林。此行朋从少，到处瘴烟深。辛苦年年事，知君罢越吟。
寄怀诗·其三
作者：岑徵
朝代：明

潇湘三载梦，千里不还乡。八口将何托，孤舟更渺茫。秋空黄鹄少，天远白云长。去住怜同病，忧思不敢忘。
寄怀诗·其二
作者：岑徵
朝代：明

牂牁西去水，千里共烽烟。世事已如此，孤怀空复然。定趋衡岳路，或到夜郎天。弭节知何处，音书为一传。
寄怀诗·其四
作者：岑徵
朝代：明

频年甘作客，湖海任西东。纵有垂天翼，高飞无积风。气消蛮峤外，泪尽瘴烟中。处处同芳草，王孙路不穷。
寄梁山人
作者：岑徵
朝代：明

云谷村边古寺西，数椽茅屋称幽栖。閒随野衲分茶叶，时引春泉灌药畦。兰芷旧贻湘水佩，桃花长记武陵溪。十年犹作青山梦，鸡犬陂塘路不迷。
寄答敏言上人
作者：岑徵
朝代：明

学道辞家早，闻名见面迟。不缘通俗姓，那识是亲知。梓里交三世，桑门晤一时。幸逢莲社约，相与话心期。誓与忘年友，从今密往还。肝肠存出世，风雅在名山。许我灵洲住，松云共掩关。君平殊寂寞，衰老欲投閒。才与文通尽，惭将拟惠休。瑶华劳折赠，引羽莫能酬。留滞花田畔，相思郁水头。梦魂中路阻，烟雨石门秋。
寄答敏言上人·其一
作者：岑徵
朝代：明

学道辞家早，闻名见面迟。不缘通俗姓，那识是亲知。梓里交三世，桑门晤一时。幸逢莲社约，相与话心期。
寄答敏言上人·其三
作者：岑徵
朝代：明

才与文通尽，惭将拟惠休。瑶华劳折赠，引羽莫能酬。留滞花田畔，相思郁水头。梦魂中路阻，烟雨石门秋。
寄答敏言上人·其二
作者：岑徵
朝代：明

誓与忘年友，从今密往还。肝肠存出世，风雅在名山。许我灵洲住，松云共掩关。君平殊寂寞，衰老欲投閒。
寿
作者：岑徵
朝代：明

尘世何年谪岁星，玉为神骨鹤为形。时逢茅氏开秦腊，定有麻姑访蔡经。丹诀著成藏石室，古槎閒坐对沧溟。山中甲子都忘却，惟有梅花记丙丁。
寿吴云驭太史
作者：岑徵
朝代：明

郁水传佳气，佗城挺异人。玉麟天上降，金粟幻中身。早擅鸿文誉，曾叨上国宾。淹通涵石室，藻绘动枫宸。爰拜悬铃署，初班视草臣。彤楼司记注，紫闼掌丝纶。黎庶瞻依切，皇衷眷注频。苍梧方税驾，溟海又扬尘。土室甘沉默，山河协隐沦。铁函沉石井，宝剑动苍旻。白发三千丈，丹心四十春。著书存甲子，采药练庚辛。硕望今名宿，清风古逸民。凤凰占器度，龙马足精神。德重气逾静，年高道益醇。前贤资继响，后进藉洪钧。延祖欢同调，嵇公愧未亲。登龙何契阔，陪鲤敢逡巡。值此阳春候，欣逢览揆辰。九如聊献雅，介寿且歌豳。玉貌荷衣古，酡颜鹤发新。高深瞻海岳，清翠仰松筠。蓬岛应通籍，鹅溪待写真。剥爻存硕果，庄叟诧灵椿。潞国犹加耄，磻溪尚八旬。蟠龙潜必跃，尺蠖屈终伸。伫见天行健，旋看瑞气臻。引年餐古髓，计日待蒲轮。辽海终逃魏，桃源且避秦。非熊应有梦，应在渭川滨。
寿吴母张太君
作者：岑徵
朝代：明

云母溪边是谪居，前身系籍在蓬壶。冲星旧配丰城剑，照乘长光赤水珠。天上玉龙衔宝箓，云头青鸟授真符。绮筵谁荐香华膳，知是麻姑与鲍姑。
寿琼州吴总戎
作者：岑徵
朝代：明

禁城宿卫羽林郎，天语亲承镇海疆。两代分符仍虎竹，一家专阃并龙骧。军麾暇整蛮烟静，寰宇休明海日长。云汉昭回南斗灿，年年长对紫微光。
寿石制军
作者：岑徵
朝代：明

锡马彤弓出尚方，褰帷衔命镇炎荒。烽烟两道销黄钺，士女三年化衮裳。开府声华瞻北斗，重臣家世本南阳。霜风不动辕门静，云汉昭回海日长。秋高边海迥无尘，声教覃敷有世臣。南国巡行同召伯，东郊为政借君陈。歌钟待锡承丹券，宵旰无劳慰紫宸。长白中嵩佳气并，累朝藩翰又生申。枌榆系籍盛朱轮，三锡殊方秉大钧。万里东南分节制，两年山海静烟尘。鸣条风歛秋雷薄，触石云生化雨新。南极近临牛女次，青天遥望紫微辰。
寿石制军·其一
作者：岑徵
朝代：明

锡马彤弓出尚方，褰帷衔命镇炎荒。烽烟两道销黄钺，士女三年化衮裳。开府声华瞻北斗，重臣家世本南阳。霜风不动辕门静，云汉昭回海日长。
寿石制军·其三
作者：岑徵
朝代：明

枌榆系籍盛朱轮，三锡殊方秉大钧。万里东南分节制，两年山海静烟尘。鸣条风歛秋雷薄，触石云生化雨新。南极近临牛女次，青天遥望紫微辰。
寿石制军·其二
作者：岑徵
朝代：明

秋高边海迥无尘，声教覃敷有世臣。南国巡行同召伯，东郊为政借君陈。歌钟待锡承丹券，宵旰无劳慰紫宸。长白中嵩佳气并，累朝藩翰又生申。
寿陶陟瞻
作者：岑徵
朝代：明

草庐閒寂枕青山，门对仙人礼斗坛。漉酒浑忘新甲子，怡云空老旧衣冠。龙潭薜荔裁春服，厓海珊瑚拂钓竿。我欲跻堂瞻气色，华筵春荐楚江兰。
寿黄皞庵五十一
作者：岑徵
朝代：明

五旬同览揆，令节让君先。喜蹑洪厓后，云霄许拍肩。暂投松柏咏，共醉菊花筵。常侍工佳句，今年胜旧年。
广州书所见
作者：岑徵
朝代：明

粉项轻沾马汗尘，盘蛇缠额箭衣新。知渠本是南蛮妇，近习辽音学骂人。手持酥酪背琵琶，犹似依稀认得他。莫是樵南山市见，紫姑祠畔卖新茶。
广州书所见·其一
作者：岑徵
朝代：明

粉项轻沾马汗尘，盘蛇缠额箭衣新。知渠本是南蛮妇，近习辽音学骂人。
广州书所见·其二
作者：岑徵
朝代：明

手持酥酪背琵琶，犹似依稀认得他。莫是樵南山市见，紫姑祠畔卖新茶。
廉州
作者：岑徵
朝代：明

封域近雕题，黄茅接大堤。地临沧海尽，天压郡楼低。雾暗秋林叶，风销瘴雨泥。浮云望乡国，归梦绕蛮溪。粤郡多濒海，廉州土俗殊。鸡豚供野鬼，渔猎在明珠。贸易唐泉布，山川汉版图。最怜秦火烈，并及海潮枯。入望是南溟，孤城控杳冥。江分雷水黑，山接大容青。日落还珠浦，天荒海角亭。樵楼歌折柳，肠断不堪听。梁鸿虽避地，庑下懒任舂。旅食如孤雁，飘零类转蓬。马前公府刺，饭后上方钟。梦逐飞杉叶，随风直向东。
廉州·其一
作者：岑徵
朝代：明

封域近雕题，黄茅接大堤。地临沧海尽，天压郡楼低。雾暗秋林叶，风销瘴雨泥。浮云望乡国，归梦绕蛮溪。
廉州·其三
作者：岑徵
朝代：明

入望是南溟，孤城控杳冥。江分雷水黑，山接大容青。日落还珠浦，天荒海角亭。樵楼歌折柳，肠断不堪听。
廉州·其二
作者：岑徵
朝代：明

粤郡多濒海，廉州土俗殊。鸡豚供野鬼，渔猎在明珠。贸易唐泉布，山川汉版图。最怜秦火烈，并及海潮枯。
廉州·其四
作者：岑徵
朝代：明

梁鸿虽避地，庑下懒任舂。旅食如孤雁，飘零类转蓬。马前公府刺，饭后上方钟。梦逐飞杉叶，随风直向东。
归途次衡阳
作者：岑徵
朝代：明

三秋临水赋将归，几岁逢君咏采薇。宿雨尚淹回雁驿，归心先向钓鱼矶。潇湘雪染还家鬓，衡岳云沾旅客衣。楚粤只今烽燧息，前程无恙返荆扉。
感怀
作者：岑徵
朝代：明

一夜沉忧白发新，路迷何处是通津。青山自拥回风浪，沧海时飏蔽日尘。向洛不飞珠浦叶，避秦空负武陵春。秋霜岁岁伤留滞，采尽黄花荐楚臣。
戚将军剑歌
作者：岑徵
朝代：明

定远将军三尺铁，曾歼日本安闽浙。锋锷犹沾马汗尘，斑文尚渍倭酋血。剑成嘉靖岁丙寅，今我得之乙巳春。光芒复如新出冶，百年神物当逢人。引杯夜饮看不足，床头作雪照书读。有时当空试一挥，星月无光野鬼哭。公孙法绝复谁知，以意作法但舞之。赤日惨澹霜花下，晴云不动阴风吹。临流磨洗增颜色，世间肉眼谁能识。苍头无赖试锋铓，白面腐儒穷价值。吁嗟尔自离戚公，徒劳夜夜气如虹。八十馀年混斤斧，沉埋远过丰狱中。春秋满百归余手，径作今年新铸就。悲歌太息抚寒光，斗酒为君初上寿。不见肃皇神武靖夷氛，定远威名独绝群。此日莫邪乘运出，不知谁是戚将军。
无题
作者：岑徵
朝代：明

黄陵庙口月明时，湘北湘南唱竹枝。竹枝唱到无声处，湘水南流向九疑。章台传下楚宫妆，五色罗裙匝地长。自是南隅秦氏女，不将游冶作东方。越客初浮五石瓠，潇湘水咽洞庭湖。巴陵暮雨行人绝，莫上君山听鹧鸪。东家儿女过西家，相约长堤去浣纱。共说采菱声调急，一齐连臂唱杨花。阴风猎猎下微霜，鸿雁南来趁稻粱。飞到南天天尽处，浪传飞不过衡阳。十三学织紫罗裳，十五裁成金凤凰。姨妹行中称独步，不须重绣野鸳鸯。
无题·其一
作者：岑徵
朝代：明

黄陵庙口月明时，湘北湘南唱竹枝。竹枝唱到无声处，湘水南流向九疑。
无题·其三
作者：岑徵
朝代：明

越客初浮五石瓠，潇湘水咽洞庭湖。巴陵暮雨行人绝，莫上君山听鹧鸪。
无题·其二
作者：岑徵
朝代：明

章台传下楚宫妆，五色罗裙匝地长。自是南隅秦氏女，不将游冶作东方。
无题·其五
作者：岑徵
朝代：明

阴风猎猎下微霜，鸿雁南来趁稻粱。飞到南天天尽处，浪传飞不过衡阳。
无题·其六
作者：岑徵
朝代：明

十三学织紫罗裳，十五裁成金凤凰。姨妹行中称独步，不须重绣野鸳鸯。
无题·其四
作者：岑徵
朝代：明

东家儿女过西家，相约长堤去浣纱。共说采菱声调急，一齐连臂唱杨花。
春日同何孟门吴山带黄葵村潘亦庶集吴琬若新楼分赋
作者：岑徵
朝代：明

淹留浑不惜，门馆谢家幽。傍柳纡三径，当城出小楼。引杯歌楚些，留客看吴钩。况有羊何辈，春风共唱酬。
春日奉答关尚士见怀之作
作者：岑徵
朝代：明

南村谁与赏奇文，月旦评中接令闻。越陌枉存怜索处，折麻持赠慰离群。妙龄鬼语推长吉，垂老玄言谢子云。唯有郊居人未识，定携新赋一寻君。
村居杂咏
作者：岑徵
朝代：明

行乐小桥东，芒溪踏落红。赛神喧社鼓，散学闹村童。杂鸟欢晴日，游丝飏晚风。言逢隘溪叟，閒话绿阴中。频年多旅食，三径已全荒。草蔓蹲鸱地，藤穿牡蛎墙。忘情任牛马，屈指计行藏。穷巷谁相问，高歌学楚狂。为园驱拙仆，上学督诸孙。尽日长如此，经春不厌烦。落梅黄坠瓦，流水绿当门。自得幽栖趣，将寻达者言。老至心犹壮，年华暗里迁。频添赊酒债，不许买文钱。住岂南村宅，耕无北郭田。歌声比金石，屡空忆前贤。鹅肥寒食节，酒熟杏花天。相饷烦邻叟，分甘遍稚年。放怀尘世外，痛饮绿杨边。更约鲥鱼美，招携共泛船。蹉跎过岁月，留滞一无成。对镜甘衰老，逢人畏后生。灰心甜蝶梦，掩耳谢蛙声。幸有床头酒，经春未入城。寒雨连旬月，荒斋断客过。添衣倾箧尽，补屋买茅多。竹榻滋苔藓，柴门长薜萝。愁霖空有唱，无路觅羊何。
村居杂咏·其一
作者：岑徵
朝代：明

行乐小桥东，芒溪踏落红。赛神喧社鼓，散学闹村童。杂鸟欢晴日，游丝飏晚风。言逢隘溪叟，閒话绿阴中。
村居杂咏·其七
作者：岑徵
朝代：明

寒雨连旬月，荒斋断客过。添衣倾箧尽，补屋买茅多。竹榻滋苔藓，柴门长薜萝。愁霖空有唱，无路觅羊何。
村居杂咏·其三
作者：岑徵
朝代：明

为园驱拙仆，上学督诸孙。尽日长如此，经春不厌烦。落梅黄坠瓦，流水绿当门。自得幽栖趣，将寻达者言。
村居杂咏·其二
作者：岑徵
朝代：明

频年多旅食，三径已全荒。草蔓蹲鸱地，藤穿牡蛎墙。忘情任牛马，屈指计行藏。穷巷谁相问，高歌学楚狂。
村居杂咏·其五
作者：岑徵
朝代：明

鹅肥寒食节，酒熟杏花天。相饷烦邻叟，分甘遍稚年。放怀尘世外，痛饮绿杨边。更约鲥鱼美，招携共泛船。
村居杂咏·其六
作者：岑徵
朝代：明

蹉跎过岁月，留滞一无成。对镜甘衰老，逢人畏后生。灰心甜蝶梦，掩耳谢蛙声。幸有床头酒，经春未入城。
村居杂咏·其四
作者：岑徵
朝代：明

老至心犹壮，年华暗里迁。频添赊酒债，不许买文钱。住岂南村宅，耕无北郭田。歌声比金石，屡空忆前贤。
林和靖墓
作者：岑徵
朝代：明

放鹤亭边问隐沦，寒梅不似去时春。孤山三尺残碑在，犹是西湖旧主人。
柬耒阳胡使君
作者：岑徵
朝代：明

歧路谁相问，维桑有长官。临邛辞犊鼻，安邑就猪肝。大海怜萍梗，高枝托羽翰。使君敦古谊，长铗不须弹。耒江清见底，如带绕城阴。我欲学为政，高堂闻素琴。三秋兰芷气，千里楚云心。旅客岂无病，安眠罢越吟。
柬耒阳胡使君·其一
作者：岑徵
朝代：明

歧路谁相问，维桑有长官。临邛辞犊鼻，安邑就猪肝。大海怜萍梗，高枝托羽翰。使君敦古谊，长铗不须弹。
柬耒阳胡使君·其二
作者：岑徵
朝代：明

耒江清见底，如带绕城阴。我欲学为政，高堂闻素琴。三秋兰芷气，千里楚云心。旅客岂无病，安眠罢越吟。
梧州旅次寄怀诸同社
作者：岑徵
朝代：明

遁迹穷荒念陆沉，素书遥讯粤城音。思君始有还乡梦，傍母全销作客心。南海天低鸿雁杳，苍梧秋老白云深。归途莫问三春草，欹枕胡床罢越吟。
海幢寺
作者：岑徵
朝代：明

地从虞苑坼，门对白云遥。蜃气迷花雨，钟声接海潮。花田淹旅食，莲社日相招。不学无生法，锱尘何处销。
游圭峰
作者：岑徵
朝代：明

芙蓉万仞出重霄，寺入寒云磴道遥。衰草独寻前代碣，西风空听大江潮。冈城日落笳声发，厓岛烟沉王气销。怅望青天一回首，海门云散不堪招。
游多异岭
作者：岑徵
朝代：明

一峰边地角，四望杳冥冥。涨海将山色，空濛一气青。玉尘输橘叟，石髓问仙灵。长啸无人和，山猿吟翠屏。
游灵泉寺
作者：岑徵
朝代：明

扪萝缘磴道，隔叶望危峰。云里传钟磬，天边出梵宫。听经花雨坠，闻偈法轮空。莲社容沽酒，频年事远公。
湖南秋兴
作者：岑徵
朝代：明

一雁下平芜，天空楚月孤。西风吹叶落，秋色在南湖。欲学长沙傅，投书屈大夫。三湘哀怨地，怀古独踌蹰。
湘江舟次书怀
作者：岑徵
朝代：明

晚风晴引木兰桡，芦岸连天水驿遥。三楚两逢鸿雁信，故园重负菊花朝。乡心见月随潮长，行李逢秋作叶飘。芳草歇时归未得，小山丛桂不须招。
湘江舟行
作者：岑徵
朝代：明

入云无际楚山青，鸿雁飞飞向杳冥。一夜归心摧白发，几年行役负青萍。空江九面瞻衡岳，明月孤帆背洞庭。我亦离忧思鼓瑟，茫茫何处问湘灵。
湘潭周家园牡丹
作者：岑徵
朝代：明

领袖东风压众芳，休怜魏紫与姚黄。温泉未洗杨妃汗，异域新传贾女香。月下荧煌垂绛袖，风前绰约舞霓裳。中湘二月名园里，肯把春光让洛阳。旭日晴霞态倍妍，画堂西畔赤栏边。六宫粉黛群相妒，二月芳菲尔占先。锦绣漫劳文士笔，胭脂徒费画工钱。东皇最是相怜秘，异色名香不许传。片片轻霞护绮寮，浓华应许擅春朝。妆成魏苑誇潘发，醉后华清笑楚腰。欲向梦魂传彩笔，谁从深院出红绡。三春易向兰皋发，料得湘累恨亦消。
湘潭周家园牡丹·其一
作者：岑徵
朝代：明

领袖东风压众芳，休怜魏紫与姚黄。温泉未洗杨妃汗，异域新传贾女香。月下荧煌垂绛袖，风前绰约舞霓裳。中湘二月名园里，肯把春光让洛阳。
湘潭周家园牡丹·其三
作者：岑徵
朝代：明

片片轻霞护绮寮，浓华应许擅春朝。妆成魏苑誇潘发，醉后华清笑楚腰。欲向梦魂传彩笔，谁从深院出红绡。三春易向兰皋发，料得湘累恨亦消。
湘潭周家园牡丹·其二
作者：岑徵
朝代：明

旭日晴霞态倍妍，画堂西畔赤栏边。六宫粉黛群相妒，二月芳菲尔占先。锦绣漫劳文士笔，胭脂徒费画工钱。东皇最是相怜秘，异色名香不许传。
湘潭晚春寄耒阳胡使君
作者：岑徵
朝代：明

花落鹃啼日欲曛，白蘋洲畔怅离群。东风绿遍章台柳，夜雨寒生梦泽云。避地小陵犹寄食，依人王粲谩从军。春深塞雁皆还北，书札何因报使君。
湘阴夜泊与陈熊左分赋
作者：岑徵
朝代：明

洞庭叶下水增波，客子维舟近汨罗。粤峤音书连岁绝，楚天魂梦入秋多。霜飞雉堞哀笳发，月照芦洲旅雁过。遥望巴陵烽火隔，荒鸡啼彻奈愁何。
湘阴谒三闾庙
作者：岑徵
朝代：明

遗像缘虫篆，空廊污燕泥。浮湘魂不散，归郢路长迷。帝子山如黛，王孙草又萋。千秋有遗恨，长在武关西。巫阳招不返，魂气傍湘东。宿莽中洲尽，长楸故国空。悲歌荐兰芷，憔悴想形容。千里栖栖客，离忧不可穷。
湘阴谒三闾庙·其一
作者：岑徵
朝代：明

遗像缘虫篆，空廊污燕泥。浮湘魂不散，归郢路长迷。帝子山如黛，王孙草又萋。千秋有遗恨，长在武关西。
湘阴谒三闾庙·其二
作者：岑徵
朝代：明

巫阳招不返，魂气傍湘东。宿莽中洲尽，长楸故国空。悲歌荐兰芷，憔悴想形容。千里栖栖客，离忧不可穷。
灵岩寺
作者：岑徵
朝代：明

翠微临震泽，云路背金阊。贝叶消前劫，天花散上方。一刻繁华地，千秋水月乡。山僧语兴废，风雨对绳床。
独酌
作者：岑徵
朝代：明

愁来独酌易成酡，耳热逢人发浩歌。百草不芳吾老矣，半生如梦奈春何。长天杳杳看西日，远水悠悠叹逝波。留滞无成空自笑，十年生计付渔蓑。
王紫诠观察招同袁休庵通政梁药亭太史暨廖陈屈黄诸子宴集城西别业余不及赴观察以公宴诗见示属和赋此答之
作者：岑徵
朝代：明

春明假上方，西轩恣偃息。惠风集菩提，钟磬閒巾舄。使君罢循州，蚕丛开棨戟。弭节尉佗城，置酒召嘉客。坐上半簪缨，馀子皆名硕。六博间弹棋，高吟穷晨夕。贱子亦见招，将命屡催逼。闻召欢且疑，次且驻孤策。顾彼未同言，念此云泥隔。况乏季重才，敢厕南皮席。乃承折瑶华，邀我兰苕摘。宋人不自量，腼然发燕石。见彼西施容，憎貌惭逾积。年来倍疏慵，荒芜及笔墨。弹射神宗工，一示虞翻宅。
王问溪山庄古梅歌
作者：岑徵
朝代：明

高人卜筑青山麓，山后山前多古木。唯有古梅称绝奇，半亩扶疏绕茅屋。老根盘地作山形，远年叠叠苔痕青。正旁竞出纷无数，铁干玲珑凿不成。一树交横势各分，枝枝坼裂成龟文。斜似渴虹思饮涧，直如龙爪欲拿云。我来正值中秋节，黄叶萧条未尽脱。主人留客醉壶觞，婆娑树下延秋月。空山岁月老云烟，梅谱从来亦少传。却月观傍何足数，孤山岭畔亦徒然。王公海外清高士，缘法相招应有此。天意栽培岂偶然，怜君标格能相比。数月盘桓未忍回，前朝又约待花开。冬春之际携尊酒，策蹇相寻冒雪来。
琼州寄答何不偕
作者：岑徵
朝代：明

两逢春信滞蛮乡，一曲停云入梦长。除却思君无个事，桄榔阴下校医方。广文海外半同乡，苜蓿经春得饱尝。君亦惠城曾饱过，惠城争似海南香。一封书寄到崖州，见说乘桴到此游。琼岛故人齐引领，碧云遥望海天秋。
琼州寄答何不偕·其一
作者：岑徵
朝代：明

两逢春信滞蛮乡，一曲停云入梦长。除却思君无个事，桄榔阴下校医方。
琼州寄答何不偕·其三
作者：岑徵
朝代：明

一封书寄到崖州，见说乘桴到此游。琼岛故人齐引领，碧云遥望海天秋。
琼州寄答何不偕·其二
作者：岑徵
朝代：明

广文海外半同乡，苜蓿经春得饱尝。君亦惠城曾饱过，惠城争似海南香。
琼州春日席上贻李方水梁彦腾吴谓远三广文
作者：岑徵
朝代：明

韶华荏苒岁方新，相对城南莫厌频。故里虽遥忘作客，广文强半是交亲。青云任奋天池翼，白首重逢海国春。到处春盘供苜蓿，深杯聊醉落花辰。
登郡城西楼
作者：岑徵
朝代：明

黄尘捲地咽笳声，独上危楼百感生。象郡西来千嶂合，虎门东去大江平。秦云犹傍任嚣冢，汉日长悬陆贾城。十载离忧将寄远，芳洲谁与采兰蘅。
祝寿
作者：岑徵
朝代：明

宝箓新班最上仙，合丹唯有用青莲。寻常甲子都忘却，不见天河又一年。
秋云
作者：岑徵
朝代：明

岂是人间畜，长空任汝归。持来何所赠，孤去独无依。触石辞青霭，从龙入紫微。高唐神女妒，莫向楚台飞。
秋原
作者：岑徵
朝代：明

阴气散微霜，平原入望荒。野田芜黍稷，衰草集牛羊。树绕人烟少，沙回驿路长。遥闻海城曲，吹角在斜阳。
秋塘
作者：岑徵
朝代：明

沿岸飘黄叶，随风散碧波。影涵初过雁，香发未残荷。小浍分流少，秋霖受水多。沙傍菰米熟，好放右军鹅。
秋寺
作者：岑徵
朝代：明

金行开震旦，绀殿敞晴光。花雨随风散，龛灯照佛凉。叶垂双树露，钟动九秋霜。欲学无生法，长依水月乡。
秋屋
作者：岑徵
朝代：明

拮据营竹木，结构在西郊。楝岂辛夷架，门从薜荔交。莎鸡今在宇，江燕已离巢。一似少陵屋，秋风莫破茅。
秋帘
作者：岑徵
朝代：明

酒旗分犊鼻，摇曳信西风。游冶杨鞭指，文君在此中。十千何足惜，意气许谁同。沽向陶潜宇，东篱对菊丛。
秋戍
作者：岑徵
朝代：明

飞霜悬大漠，列障并阴山。秣马将军令，寒衣御府颁。朔风枯塞草，秦月下萧关。少妇劳秋梦，瓜期恐未还。
秋日过王问溪山庄将为多异岭之游
作者：岑徵
朝代：明

路入桃源客易迷，秋风驴背赴招携。青山待我寒云外，白社寻君负郭西。卜地依山三径曲，种梅垂屋万枝低。淹留幸有南村好，幽赏何须到虎溪。
秋楼
作者：岑徵
朝代：明

层楼高不极，直接暮云堆。爽气排空入，秋光四面开。青山天外落，孤雁笛边来。知有消忧客，谁当作赋才。
秋渔
作者：岑徵
朝代：明

蒹葭江岸阔，去住信烟波。酒美秋成贱，鱼肥水落多。披霜收晒网，带月枕渔蓑。莫问行吟客，沧浪鼓枻歌。
秋瀑
作者：岑徵
朝代：明

风雨无朝夕，山灵辟混茫。何年寒石裂，迸作九秋霜。河汉当空泻，沧溟接派长。疏林正萧瑟，吹万尔何藏。
秋灯
作者：岑徵
朝代：明

夜凉侵几榻，素壁一灯悬。影静鸣蛩里，光寒细雨边。开花常错喜，卜吉若为传。默坐盈怀抱，琴书共悄然。
秋烟
作者：岑徵
朝代：明

漠漠笼疏树，微茫澹夕曛。因风时断续，将雨乍氤氲。幽壑连山气，寒塘漾水纹。阳台何处所，飞去杂巫云。
秋猎
作者：岑徵
朝代：明

霜降宜秋猕，龙旗绕上林。选徒司搏兽，不诫失前禽。猎腊扬雄赋，虞人太史箴。犹传同乐意，遥慰万方心。
秋琴
作者：岑徵
朝代：明

商声应金风，并入峄阳桐。万籁一时寂，俱归元气中。月华冻欲结，碧落澄秋空。钟子不可作，移情谁与同。
秋社
作者：岑徵
朝代：明

丘墟今莫问，松柏已成围。有穫鸡豚设，无乡黍肉微。塞鸿当祭至，海燕背坛飞。少长咸欢语，枌榆得共依。
秋簟
作者：岑徵
朝代：明

巧工编细箦，选竹自筼筜。著体沿冰滑，宜人入梦凉。幽栖兼纸帐，朴素各绳床。好与蒲团并，同僧话夜长。
秋菜
作者：岑徵
朝代：明

叶少未成束，青青傍短篱。根沾凉露润，味与野人宜。小摘留嘉客，分甘佐晚炊。盘餐秋圃足，饕餮不曾知。
秋蝶
作者：岑徵
朝代：明

汝文成五彩，汝出与时违。金谷芳菲歇，罗浮伴侣稀。空将双翅粉，轻扑美人衣。不分随萤火，穿林彻夜飞。
秋衫
作者：岑徵
朝代：明

大火星初没，微寒服既成。未须狐貉厚，只讶葛衣轻。玉露家家白，清砧处处声。翻怜征戍妇，飞梦绕龙城。
秋镜
作者：岑徵
朝代：明

当秋似明月，负局不曾磨。一自盘龙铸，娥眉照几多。霜花飞扑面，冰井静无波。憔悴兼衰鬓，分明奈尔何。
秋闺思
作者：岑徵
朝代：明

露井鸣秋叶，重楼夜未央。悲风连捣素，残月下流黄。泪尽珊瑚枕，衾寒玳瑁床。亦知愁达曙，无梦到辽阳。白露下庭草，边风昨夜归。征人望秋月，戍妇捣寒衣。瀚海黄云合，龙城未解围。刀环音信杳，北雁又南飞。
秋闺思·其一
作者：岑徵
朝代：明

露井鸣秋叶，重楼夜未央。悲风连捣素，残月下流黄。泪尽珊瑚枕，衾寒玳瑁床。亦知愁达曙，无梦到辽阳。
秋闺思·其二
作者：岑徵
朝代：明

白露下庭草，边风昨夜归。征人望秋月，戍妇捣寒衣。瀚海黄云合，龙城未解围。刀环音信杳，北雁又南飞。
答何节生问讯之作
作者：岑徵
朝代：明

问余行止近如何，秋雨裁书报薜萝。阮籍疏狂原不减，李颀佳句本无多。空山老病侵年鬓，歧路风尘阻笑歌。莫讶双鱼频不到，海门愁望渺烟波。
素馨花
作者：岑徵
朝代：明

江城郭外晚风晴，处处桑麻间素馨。西域远贻天使种，墓田分却美人名。迎风暗觉春衫腻，待月横抽宝髻轻。南国香销红粉歇，十年肠断卖花声。
红白各半莲花
作者：岑徵
朝代：明

定知移种自仙家，红白中分两色花。气聚阴阳终配位，幻来金火合抽芽。神丹半就馀银汞，玉臂分明系绛沙。华岳高峰残雪遍，一边晴覆晚天霞。露华犹在日初曛，菡萏丛中独出群。赵后身边来赤凤，素馨田畔宴红云。氤氲入座幽香合，绰约凌波两色分。莫羡霓裳羽衣曲，一枝浓艳总输君。异色同苞世所无，半涂铅粉半施朱。莫因霜鬓求勾漏，伫见彤云在藐姑。似画西南分地势，暂将离兑出河图。不须白水占王气，应兆真人佩赤符。云霞片片水中开，樊素红绡手共栽。春雪半封丹凤穴，夕阳斜照白龙堆。寻常素绚虚成象，造化文章信巧裁。最是汤池新浴罢，玉盘初进荔枝来。急买丹铅付画师，从来花谱不曾知。玉壶赐与灵芸泣，赤汗传教虢国骑。纸帐夜寒添蜡炬，明霞秋晚蘸涟漪。西南两叶文鱼戏，粉蝶蜻蜓未许窥。淡妆浓抹总天工，两象收归一气中。太白青霜明紫阁，洞庭秋水下丹枫。临池对影奇生偶，背面闻香色是空。偏袒袈裟频喻法，欲从高座證归宗。
红白各半莲花·其一
作者：岑徵
朝代：明

定知移种自仙家，红白中分两色花。气聚阴阳终配位，幻来金火合抽芽。神丹半就馀银汞，玉臂分明系绛沙。华岳高峰残雪遍，一边晴覆晚天霞。
红白各半莲花·其三
作者：岑徵
朝代：明

异色同苞世所无，半涂铅粉半施朱。莫因霜鬓求勾漏，伫见彤云在藐姑。似画西南分地势，暂将离兑出河图。不须白水占王气，应兆真人佩赤符。
红白各半莲花·其二
作者：岑徵
朝代：明

露华犹在日初曛，菡萏丛中独出群。赵后身边来赤凤，素馨田畔宴红云。氤氲入座幽香合，绰约凌波两色分。莫羡霓裳羽衣曲，一枝浓艳总输君。
红白各半莲花·其五
作者：岑徵
朝代：明

急买丹铅付画师，从来花谱不曾知。玉壶赐与灵芸泣，赤汗传教虢国骑。纸帐夜寒添蜡炬，明霞秋晚蘸涟漪。西南两叶文鱼戏，粉蝶蜻蜓未许窥。
红白各半莲花·其六
作者：岑徵
朝代：明

淡妆浓抹总天工，两象收归一气中。太白青霜明紫阁，洞庭秋水下丹枫。临池对影奇生偶，背面闻香色是空。偏袒袈裟频喻法，欲从高座證归宗。
红白各半莲花·其四
作者：岑徵
朝代：明

云霞片片水中开，樊素红绡手共栽。春雪半封丹凤穴，夕阳斜照白龙堆。寻常素绚虚成象，造化文章信巧裁。最是汤池新浴罢，玉盘初进荔枝来。
纪哀
作者：岑徵
朝代：明

烽烟一夜溃重关，五凤楼前白日寒。不见沙陀趋渭水，只闻回纥向长安。心伤磨室移燕鼎，肠断西京变汉官。拒虎进狼那忍说，廿年基祸在三韩。龙蟠虎踞旧陪京，谁遣神奸秉国成。三楚元戎驰露布，两淮专阃散重英。霓裳莫挽延秋驾，花石难移五国城。回首钟山佳气歇，孝陵松柏起秋声。
纪哀·其一
作者：岑徵
朝代：明

烽烟一夜溃重关，五凤楼前白日寒。不见沙陀趋渭水，只闻回纥向长安。心伤磨室移燕鼎，肠断西京变汉官。拒虎进狼那忍说，廿年基祸在三韩。
纪哀·其二
作者：岑徵
朝代：明

龙蟠虎踞旧陪京，谁遣神奸秉国成。三楚元戎驰露布，两淮专阃散重英。霓裳莫挽延秋驾，花石难移五国城。回首钟山佳气歇，孝陵松柏起秋声。
绿珠渡
作者：岑徵
朝代：明

葭菼苍苍博水沱，昔年鱼媵美人过。渡怜薄命输桃叶，村有芳名胜苧萝。双角峰留眉黛谱，清溪声咽懊侬歌。行人惆怅生离处，金谷东流恨若何。
羊城寄易中文苍梧旅次
作者：岑徵
朝代：明

佗城斜日冷烟低，回首苍梧望转迷。先尔独归炎海畔，避人同住瘴乡西。新诗欲寄劳飞雁，寒梦难成怅晓鸡。惭愧风尘忙去住，此山松柏枉招携。
羊城旅舍寄怀朱远公顺德署中
作者：岑徵
朝代：明

曼倩徒怀玩世情，频年踪迹任飘萍。一从荆楚淹王粲，闻说临邛重马卿。仙观夜寒孤月影，花田秋冷暮鸿声。思君不见空惆怅，珠水迢迢接凤城。
耒阳谒庞士元先生祠
作者：岑徵
朝代：明

先生卧龙亚，沉默栖荆襄。元直见称誉，德公为诩扬。一朝览德辉，如凤鸣高冈。百里羁骥足，出宰耒山阳。连城不时耀，明月犹韬光。散发委簿书，日夕事壶觞。水淢方圆折，鸿宝不终藏。乃感风云契，翻飞遂翱翔。礼遇比鱼水，悉心托劻勷。吁谟筹帝业，定策图西疆。时至惜无命，寒星陨光芒。大勋既未集，遗迹疑皆荒。当其宰耒邑，声称乃循良。昔时卧治处，遗爱比甘棠。千秋歌勿喧，俎豆耒城傍。曰余度桂岭，杖策思从王。弭节来山趾，抠衣拜公堂。对越肃典型，欣瞻汉冠裳。跬步隔千里，矢心在景行。俛仰思前事，叹息增悲凉。人事不可定，天道固靡常。三分遗片土，永作尸祝场。庙门临桂水，万古向潇湘。
耒阳谒杜少陵墓
作者：岑徵
朝代：明

没处既非假，埋时莫问真。先生不可作，大雅向谁陈。披草看残碣，临风荐白蘋。耒河通汨水，知己有灵均。无凭唯白骨，不朽是遗名。风雅归唐史，牢骚似屈平。荒祠临古渡，疑冢傍孤城。魂气千秋在，难忘恋阙情。迢递辞巴蜀，归魂路恐迷。莫言林麓恶，不及浣花溪。背郭诸峰抱，前村万木齐。西风一凭吊，悽恻罢留题。
耒阳谒杜少陵墓·其一
作者：岑徵
朝代：明

没处既非假，埋时莫问真。先生不可作，大雅向谁陈。披草看残碣，临风荐白蘋。耒河通汨水，知己有灵均。
耒阳谒杜少陵墓·其三
作者：岑徵
朝代：明

迢递辞巴蜀，归魂路恐迷。莫言林麓恶，不及浣花溪。背郭诸峰抱，前村万木齐。西风一凭吊，悽恻罢留题。
耒阳谒杜少陵墓·其二
作者：岑徵
朝代：明

无凭唯白骨，不朽是遗名。风雅归唐史，牢骚似屈平。荒祠临古渡，疑冢傍孤城。魂气千秋在，难忘恋阙情。
自湘阴出洞庭湖
作者：岑徵
朝代：明

楚客长征逐塞鸿，片帆迢递过湘东。秋高欲试垂天翼，水阔堪乘破浪风。汉口山从云外出，岳阳楼在角声中。莫言雨雪多饥渴，此后前程路不穷。
苍梧
作者：岑徵
朝代：明

日月开虞代，风声变五弦。牂牁流不返，南狩是何年。瘴雨摧蓠芷，东风怨杜鹃。容华销旅食，泪尽百蛮天。西风沉落日，惆怅鲁阳戈。欲上重华墓，陈词荐九歌。山分衡岳雪，水隔洞庭波。憔悴谁相慰，离忧望汨罗。
苍梧·其一
作者：岑徵
朝代：明

日月开虞代，风声变五弦。牂牁流不返，南狩是何年。瘴雨摧蓠芷，东风怨杜鹃。容华销旅食，泪尽百蛮天。
苍梧·其二
作者：岑徵
朝代：明

西风沉落日，惆怅鲁阳戈。欲上重华墓，陈词荐九歌。山分衡岳雪，水隔洞庭波。憔悴谁相慰，离忧望汨罗。
苍梧旅次与易中文
作者：岑徵
朝代：明

天涯相慰各加餐，逆旅谁怜范叔寒。贫贱每知为客苦，姓名终觉避人难。鸿鸣中泽西风急，日堕危楼画角残。何处登临望乡国，牂牁东下水漫漫。
苍梧旅次柬王明卿时余将有灵渠之游
作者：岑徵
朝代：明

斥鴳乐藩篱，培风负大翼。夫子鸾皇姿，胡乃栖枳棘。我如海上鸿，冥冥飞避弋。叩户向蛮方，艰难事乞食。同病各相怜，含情倍悽恻。君淹郁水湄，我尚穷殊域。愿拂詹尹策，为我决行色。回风动地起，漓水洪波扬。鱼鳖暴鬐介，蛟龙隐文章。丈夫各有行，弭节息蛮乡。此乡接鄢郢，九疑郁相望。陈词就重华，与子济沅湘。沅湘深不测，欲济川无梁。踟蹰久延伫，慷慨绝中肠。临河忆送君，始见梅花雪。相见在梧城，已过寒食节。时哉忽我遒，羲御一何疾。岁序易寒暑，边尘蔽天日。行李滞风尘，容发各萧瑟。斗酒话生平，终宵情未毕。异乡气候殊，相期保昭质。
苍梧旅次柬王明卿时余将有灵渠之游·其一
作者：岑徵
朝代：明

斥鴳乐藩篱，培风负大翼。夫子鸾皇姿，胡乃栖枳棘。我如海上鸿，冥冥飞避弋。叩户向蛮方，艰难事乞食。同病各相怜，含情倍悽恻。君淹郁水湄，我尚穷殊域。愿拂詹尹策，为我决行色。
苍梧旅次柬王明卿时余将有灵渠之游·其三
作者：岑徵
朝代：明

临河忆送君，始见梅花雪。相见在梧城，已过寒食节。时哉忽我遒，羲御一何疾。岁序易寒暑，边尘蔽天日。行李滞风尘，容发各萧瑟。斗酒话生平，终宵情未毕。异乡气候殊，相期保昭质。
苍梧旅次柬王明卿时余将有灵渠之游·其二
作者：岑徵
朝代：明

回风动地起，漓水洪波扬。鱼鳖暴鬐介，蛟龙隐文章。丈夫各有行，弭节息蛮乡。此乡接鄢郢，九疑郁相望。陈词就重华，与子济沅湘。沅湘深不测，欲济川无梁。踟蹰久延伫，慷慨绝中肠。
虎丘题壁之作
作者：岑徵
朝代：明

海涌傍吴趋，上有金虎迹。不见阖闾坟，无复王珣宅。沿岸朱槛回，侵云孤塔直。楼台连飞甍，梵宇丽金碧。春游繁士女，杂遝纷如织。笙歌咽剑池，粉腻泽顽石。兹丘亦有幸，产此繁华国。林壑本无奇，千秋为脍炙。天公閟全能，人事徒增益。一榻与一卷，疑是香尘积。天南有奇峰，飞瀑三千尺。移之作并观，怅彼挟山力。幽秘迹难彰，嚣尘名易藉。物情自古然，长啸曳孤策。
西湖
作者：岑徵
朝代：明

罗绮香风水面回，翠云如黛镜中开。繁华景物难双比，直得吴山立马来。台榭重新又一时，白头人到莫嫌迟。歌童近习他州曲，都唱杨花换竹枝。
西湖·其一
作者：岑徵
朝代：明

罗绮香风水面回，翠云如黛镜中开。繁华景物难双比，直得吴山立马来。
西湖·其二
作者：岑徵
朝代：明

台榭重新又一时，白头人到莫嫌迟。歌童近习他州曲，都唱杨花换竹枝。
访友人道中作
作者：岑徵
朝代：明

寒塘梅节忆招携，十里山程信杖藜。独客路迷残雪里，故人家住乱峰西。孤烟发处茅檐出，黄犊归时返照低。垂兴不知筋力倦，拟将清话到鸣鸡。
读书诃林答远布上人见赠
作者：岑徵
朝代：明

牢落风尘事事慵，戒坛东畔息行踪。老依佛火消千劫，寒并梅花过一冬。两地分吟西郭月，隔城交听上方钟。瑶华折赠惊流徵，且摘兰苕报远公。
读南园五先生集感赋
作者：岑徵
朝代：明

曲江遗大雅，高庙播文明。岂意开元后，重闻正始声。吴闽咸避席，关洛仰前型。叹息南园地，悲风蔓草平。风雅登坛日，衣冠建国秋。东官隆士礼，西苑上才游。白雪沉巴里，黄云暗女牛。雅亡离黍降，肠断忆西周。
读南园五先生集感赋·其一
作者：岑徵
朝代：明

曲江遗大雅，高庙播文明。岂意开元后，重闻正始声。吴闽咸避席，关洛仰前型。叹息南园地，悲风蔓草平。
读南园五先生集感赋·其二
作者：岑徵
朝代：明

风雅登坛日，衣冠建国秋。东官隆士礼，西苑上才游。白雪沉巴里，黄云暗女牛。雅亡离黍降，肠断忆西周。
谒岳武穆墓
作者：岑徵
朝代：明

朱戟成行马鬣前，垄头云气接朱仙。椒浆不是黄龙酒，滴到泉台也枉然。棠梨雨歇过清明，折取江蓠荐岳茔。料得九原重抱恨，六陵弓剑在冬青。春深湖畔草芊芊，牧马成群踏墓田。松柏更无南北向，亭亭陵上直参天。
谒岳武穆墓·其一
作者：岑徵
朝代：明

朱戟成行马鬣前，垄头云气接朱仙。椒浆不是黄龙酒，滴到泉台也枉然。
谒岳武穆墓·其三
作者：岑徵
朝代：明

春深湖畔草芊芊，牧马成群踏墓田。松柏更无南北向，亭亭陵上直参天。
谒岳武穆墓·其二
作者：岑徵
朝代：明

棠梨雨歇过清明，折取江蓠荐岳茔。料得九原重抱恨，六陵弓剑在冬青。
贻阳山王令
作者：岑徵
朝代：明

屠龙才技试烹鲜，湟水鸾翔近十年。父老共传为政美，县邻同道使君贤。春花不种河阳树，流水空闻单父弦。最是昌黎当退食，肯容区册到堂前。
赠人
作者：岑徵
朝代：明

相闻凤城曲，相识粤城阴。赠我如兰芷，投君匪石心。花田期素月，纸帐对鸣琴。别后如相忆，秋风寄短吟。
赠刘濂溪
作者：岑徵
朝代：明

言从孟诸泽，重到尉城阴。古调久不作，忽闻流水音。秋霜归侠气，春雪上文心。爱尔难为赠，兰苕愧短吟。
赠卢八
作者：岑徵
朝代：明

翘首长天剑气孤，十年身世哭穷途。大儿我自推文举，拜母君能重伯符。避地莫须忘魏晋，采薇何必叹黄虞。茫茫烟水容舟楫，他日相期泛五湖。
赠叶少年
作者：岑徵
朝代：明

年来蓬鬓满秋霜，羞上风流侠少场。书练许谁同大令，问津疑得比刘郎。甘时莫惜馀桃味，暖处应分绣被香。不厌老成人潦倒，为君传与驻颜方。
赠孔樵岚送友之关外戍所
作者：岑徵
朝代：明

游子色惨澹，匹马声萧萧。征衣拜堂上，阿母殊陶陶。儿去儿能还，沙漠安辞劳。良友承严谴，六月远度辽。良友亦有母，母子双魂销。送之以万里，佩之以琼瑶。富贵与患难，珍重两不挠。我叹有母贤，乃知有子豪。万里走远道，谁识金石交。
赠某
作者：岑徵
朝代：明

自从泰岱归罗浮，气化乘除几度秋。武陵溪路今已杳，暂作安期海上游。沉默知君甘小就，一斑聊见回天手。陆通任意且狂歌，陶令寄情诗与酒。逢君如与虚舟遇，虽有褊心人不怒。行止原无忤物肠，沉酣累出惊人句。神仙自古好琼浆，青莲居士吕纯阳。巴陵楼头采石畔，至今千载流风扬。有凤有凤雌与雄，和鸣一对栖梧桐。七十年来琴瑟好，饮酒偕老同齐风。盛德由来多寿祉，四株琼树光照地。年年膝下舞斑衣，福泽如斯称足矣。今岁后先开寿域，跻堂献颂纷嘉客。长谣短咏集珠玑，何以拟之松与柏。君不见苍虬百丈干青冥，上有兔丝下茯苓。青葱三见蓬瀛浅，似尔千龄更万龄。
赠石草上人
作者：岑徵
朝代：明

十三学剑耻专诸，十六挥毫赋子虚。床前红粉床头酒，厩里骅骝邺架书。悲风动地倾巢垒，旧国无家归燕子。慷慨悲歌痛陆沉，重胝累茧徒为尔。男儿无命不封侯，谁料衣冠变楚囚。终离徽纆辞尘土，长恋龛灯作比丘。同病相怜三十载，频年多难形骸在。与君文酒共谈心，屑屑绪言殊未改。我欲亲君且避人，时向招提寄此身。绳床促膝常相对，同话三山海上尘。
赠陈督学
作者：岑徵
朝代：明

北极悬文星，灿烂紫微傍。文明被列宿，牛女先受光。至人应简命，敷教来炎方。独持人伦鉴，皓皓如秋阳。探珠识圆折，采玉辨流方。茂矣作人化，南国庆思皇。使君本天人，间气钟三户。休哉华国器，蔚为斯文主。神龙当利见，矫矫翔天宇。挽彼洞庭波，散为南峤雨。桃李欣向荣，沛然逢甘澍。声教讫遐荒，一时变邹鲁。潇湘为精魂，衡岳为神识。日南半壁天，卿云烂五色。灵洲有佳气，弘农常叹息。缅彼黄梅宗，衣钵会有得。卒起怆榆枋，安知天地翼。燕石誓终藏，惭愧谢周客。
赠陈督学·其一
作者：岑徵
朝代：明

北极悬文星，灿烂紫微傍。文明被列宿，牛女先受光。至人应简命，敷教来炎方。独持人伦鉴，皓皓如秋阳。探珠识圆折，采玉辨流方。茂矣作人化，南国庆思皇。
赠陈督学·其三
作者：岑徵
朝代：明

潇湘为精魂，衡岳为神识。日南半壁天，卿云烂五色。灵洲有佳气，弘农常叹息。缅彼黄梅宗，衣钵会有得。卒起怆榆枋，安知天地翼。燕石誓终藏，惭愧谢周客。
赠陈督学·其二
作者：岑徵
朝代：明

使君本天人，间气钟三户。休哉华国器，蔚为斯文主。神龙当利见，矫矫翔天宇。挽彼洞庭波，散为南峤雨。桃李欣向荣，沛然逢甘澍。声教讫遐荒，一时变邹鲁。
赠额子老
作者：岑徵
朝代：明

百蛮开府贤从事，数载前筹副德音。名署皂囊书凤诰，赋摛玄藻重鸡林。尊中常满招融客，门下何烦散薛金。咫尺荆州浑未识，澧兰空自发长吟。
赠黄乔岳
作者：岑徵
朝代：明

泽畔行吟赋卜居，美人迟暮意何如。十年亡命逃钩党，万里西归进腊书。潮海蹉跎芳草歇，暮云零落故山墟。南游未激西江水，珍重长途涸辙鱼。
赠黑户部
作者：岑徵
朝代：明

五夜香添画省中，风流人羡旧司农。亲承密旨来南服，频遣边机达九重。百粤烽烟销德化，三年溟海沐仁风。书鱼罢上驰封事，一为陈诗叹小东。
赴潭州宿桂阳废驿
作者：岑徵
朝代：明

桂江北望渺无涯，前路迢迢日又斜。山转翠屏高下地，竹围烟火两三家。行人渴问当垆酒，疲马寒嘶古驿花。闻说去程难计日，岳云迷处是长沙。
边尘
作者：岑徵
朝代：明

起处不因风，纷纷四望同。黄云兼扑面，白骨并飞空。惨淡交河合，微茫玉塞中。年年积金甲，衰老惜英雄。
边月
作者：岑徵
朝代：明

一片中天月，寒光满玉关。此夜烽烟静，平沙万帐閒。作镜临青冢，飞霜染黑山。陇头征戍客，怅望损红颜。
边烽
作者：岑徵
朝代：明

虏骑乘秋入，边烽列障开。移时传雁塞，发处认龙堆。火势侵云直，军声动地来。呼韩知有备，不敢过轮台。
边草
作者：岑徵
朝代：明

秋霜凋不尽，野烧亦何为。大漠连天远，平沙失路歧。青归胡后冢，白没李陵碑。久戍王孙老，归期总未知。
边马
作者：岑徵
朝代：明

天马玉花骢，能争绝塞功。纵然金作范，不似渥洼中。老识阴山路，寒嘶大漠风。频年经百战，辛苦护羌同。
送何孟门之会同
作者：岑徵
朝代：明

蓟北长为客，天南又远征。三春浮涨海，一叶背佗城。亲友情怀重，琴书结束轻。频年霜鬓改，都向路傍生。驿路踰千里，程途未觉遥。轻车凡半月，一苇不崇朝。腊雪迟新柳，春帆趁暮潮。年来重离别，悽恻上河桥。颇怪端山署，招携尽长年。壮游随我后，大雅让君先。鸡舌频持插，猪肝不取钱。琼南风土善，况复主人贤。
送何孟门之会同·其一
作者：岑徵
朝代：明

蓟北长为客，天南又远征。三春浮涨海，一叶背佗城。亲友情怀重，琴书结束轻。频年霜鬓改，都向路傍生。
送何孟门之会同·其三
作者：岑徵
朝代：明

颇怪端山署，招携尽长年。壮游随我后，大雅让君先。鸡舌频持插，猪肝不取钱。琼南风土善，况复主人贤。
送何孟门之会同·其二
作者：岑徵
朝代：明

驿路踰千里，程途未觉遥。轻车凡半月，一苇不崇朝。腊雪迟新柳，春帆趁暮潮。年来重离别，悽恻上河桥。
送吴谓远广文还会学署
作者：岑徵
朝代：明

去岁乘春返五羊，又逢春信别家乡。青毡九载人犹少，白发中旬日正长。旅食旧烦分苜蓿，留题曾记满宫墙。相思有梦频来往，水驿山程路不忘。
送圣眉弟公车北上
作者：岑徵
朝代：明

三冬随计吏，五作献长杨。向北飞杉贵，辞南细芷香。寒梅催别酒，春雪引行装。得意归须早，池塘梦正长。
送客之山阴
作者：岑徵
朝代：明

于役竟何事，行行不少留。暂为虞苑客，忽作禹陵游。日落潮痕长，蝉鸣驿路秋。离魂与飘叶，并逐暮江流。
送曾澹只先辈馆端州
作者：岑徵
朝代：明

邮亭低折绿杨枝，风满帆樯酒满卮。百里羁栖非远客，暮年亲友重临歧。春江梦里迎桃叶，夜雨宫前赋黍离。咫尺漓江书易寄，旅愁频遣故人知。想到崧台泪暗零，背人开匣抚青萍。当春鲁酒休辞醉，入夜胡笳不可听。肠断子山应作赋，心违刘向且传经。铜驼一夜荆榛雨，寒食端州草又青。
送曾澹只先辈馆端州·其一
作者：岑徵
朝代：明

邮亭低折绿杨枝，风满帆樯酒满卮。百里羁栖非远客，暮年亲友重临歧。春江梦里迎桃叶，夜雨宫前赋黍离。咫尺漓江书易寄，旅愁频遣故人知。
送曾澹只先辈馆端州·其二
作者：岑徵
朝代：明

想到崧台泪暗零，背人开匣抚青萍。当春鲁酒休辞醉，入夜胡笳不可听。肠断子山应作赋，心违刘向且传经。铜驼一夜荆榛雨，寒食端州草又青。
送朱锡公北上省亲
作者：岑徵
朝代：明

江潮五月平河梁，十里东风兰芷香。行逢暮雨不堪折，江路茫茫空断肠。知君肠痛盈怀抱，寸心万里三春草。手持藤杖曳方袍，省亲远向幽燕道。幽燕故道草芄芄，禾黍离离满旧宫。万里穷荒一草莽，十年心系鼎湖龙。到日登堂荐秋菊，行藏忍向灵氛卜。报道田芜三径荒，斑衣笑舞劝归沐。黄云零落旅愁新，慷慨中怀敢告人。西风泪堕铜驼陌，明月魂销铁马尘。怜君艺圃名空藉，十年忠孝无人识。近从多难见君心，贤者由来不易测。绿护班荆两及秋，与君同约住罗浮。绪言未尽听鸡夜，疲马萧萧赋远游。严城寂历悲笳动，居人踯躅伤离梦。他日南归莫过门，春风寻我朱明洞。
送李九华之潮阳
作者：岑徵
朝代：明

三合化无方，循环如转轴。密云漫西郊，众阳当小畜。曰余昧所营，不向灵氛卜。悠悠松菌资，贞脆两无属。吾子秉慧质，与道为起伏。简珠潜沙泥，崇兰托薋菉。敢以小人心，谬量君子腹。岁月不华予，逝者一何促。恒惧朝露晞，德音终不淑。行矣茂远猷，怀哉嗣芳躅。寒气厉昏旦，屯云结崇丘。悲风振林薄，巢鸟鸣啾啾。之子远于役，长川戒方舟。故人感仳离，置酒临江楼。念别语款曲，临觞忘献酬。夕阴敛枉渚，宿莽寒中洲。往路难久淹，去去情弥留。匏瓜系墐户，黄鹄摩天游。修途广以邈，嘉会不可谋。焉得从江水，从之向东流。
送李九华之潮阳·其一
作者：岑徵
朝代：明

三合化无方，循环如转轴。密云漫西郊，众阳当小畜。曰余昧所营，不向灵氛卜。悠悠松菌资，贞脆两无属。吾子秉慧质，与道为起伏。简珠潜沙泥，崇兰托薋菉。敢以小人心，谬量君子腹。岁月不华予，逝者一何促。恒惧朝露晞，德音终不淑。行矣茂远猷，怀哉嗣芳躅。
送李九华之潮阳·其二
作者：岑徵
朝代：明

寒气厉昏旦，屯云结崇丘。悲风振林薄，巢鸟鸣啾啾。之子远于役，长川戒方舟。故人感仳离，置酒临江楼。念别语款曲，临觞忘献酬。夕阴敛枉渚，宿莽寒中洲。往路难久淹，去去情弥留。匏瓜系墐户，黄鹄摩天游。修途广以邈，嘉会不可谋。焉得从江水，从之向东流。
送潘亦庶归广州
作者：岑徵
朝代：明

琼台芳草发，游子恋春晖。二月南风正，孤帆破浪飞。离情不可极，春梦送将归。想到庭闱日，飞花衬綵衣。同是巢南鸟，分飞惜此辰。临流心更苦，酌酒话重陈。先我还乡国，因君语故人。白头浮海客，归计在明春。
送潘亦庶归广州·其一
作者：岑徵
朝代：明

琼台芳草发，游子恋春晖。二月南风正，孤帆破浪飞。离情不可极，春梦送将归。想到庭闱日，飞花衬綵衣。
送潘亦庶归广州·其二
作者：岑徵
朝代：明

同是巢南鸟，分飞惜此辰。临流心更苦，酌酒话重陈。先我还乡国，因君语故人。白头浮海客，归计在明春。
送离大师还鼎湖
作者：岑徵
朝代：明

閒云同去住，忽向故山归。江雨随行锡，梅花点戒衣。前期不可问，念别语依依。后夜如相忆，钟声隔翠微。
送陈博仲随任琼山学
作者：岑徵
朝代：明

一叶微茫背穗城，南溟绛帐伴谈经。天涯有父传诗礼，同业无人识姓名。官舍春开椰叶密，郡楼秋接海潮平。倦游我亦乘桴客，珍重临歧百感生。
金鸡岭
作者：岑徵
朝代：明

黎婺祖龙何崒嵂，层崖叠嶂分支出。迢递南来至定阳，突起鸡峰对文笔。金鸡何年始见形，从此奇山遂得名。神物式凭佳气聚，光辉直与文峰并。木形金芥知何似，翱翔永作青山主。羽仪不数于陆鸿，文明岂羡山梁雉。君不见陈仓较猎用三驱，得雄者王霸者雌。更闻神爵谨斋祀，持节蚕丛劳醮致。何如奇岭胤祯祥，德辉下览如鸾凰。玉立云头何矫矫，华国文章曾应兆。伫闻延颈向扶桑，咿喔三声天下晓。
钦州
作者：岑徵
朝代：明

天通侧贰域，路绕马援营。山势偏趋海，江流曲抱城。酒帘丛贾客，堠火集猺兵。信宿蛮烟里，还家梦不成。
长沙谒屈贾二大夫祠
作者：岑徵
朝代：明

痛哭辞京洛，行吟赴汨罗。楚汉文章贱，潇湘哀怨多。斜阳临水国，灵雨散山阿。弭节荒祠下，凄其荐九歌。
阅关宣文诗集有赠
作者：岑徵
朝代：明

新诗满帙是琅玕，掩户焚香镇日看。老去才名甘退舍，后来风雅渐登坛。江皋结佩须兰芷，云路高飞待羽翰。我有伯牙流水引，万松深处为君弹。
阙题
作者：岑徵
朝代：明

晴日开长至，招欢池馆中。欣逢梅蕊发，赏趁菊花丛。乐事兼文酒，偕游杂冠童。言寻莲社会，远蹑竹林踪。放诞同咸籍，清谈过浑戎。行觞严赏罚，坐隐决雌雄。有约言终践，幽期月再逢。偷閒閒便得，发兴兴难穷。大化如翻轴，浮生似转蓬。及时须作乐，此会莫教空。况有邮诗约，相期雅兴浓。格随苏李古，体任柏梁工。大雅沦亡久，新声耳目同。南园无旧泽，文献绝流风。任此狂澜日，宜争砥柱功。倒戈甘钝器，拔帜让群公。敏捷推年少，濡迟任老翁。且宽金谷罚，传览待诗筒。
陈震衍见过
作者：岑徵
朝代：明

孤村篱落接溪烟，行后相逢动隔年。垂老渐知为客苦，穷途阅尽觉君贤。乾坤有限唯看剑，今古无凭莫问天。呼酒典裘休惜醉，十年同病转相怜。
除前二日雨中陈五席上贻杨郎时杨值东里之厄将有远行并此赠别
作者：岑徵
朝代：明

阴云漠漠雨漫漫，旅食谁怜范叔寒。披葛岂能依到溉，杖藜还得过苏端。魂销南浦人将别，魄落三城岁欲残。尘世波澜君饱历，未应长铗向人弹。
除夕
作者：岑徵
朝代：明

一生生计总成虚，垂老无闻悔读书。日月又过三百六，行藏空度五旬馀。来时似戏还成梦，往事如棋拚一输。瓜地久荒儿女长，明年春早好教锄。
题洗石泉山居
作者：岑徵
朝代：明

长林莺语密，细路橘花交。绝壁开平麓，幽人此结茅。凿窗窥涧底，引水过松梢。欲买山南地，邻君辟石巢。
咏新辟邑城
作者：岑毓
朝代：明

十里风烟辟草莱，炎方今幸太平开。汉庭已羡南阳治，粤岭重看渤海才。豺虎蒿原知远敛，燕鸿耕陇且飞回。专城保障从兹日，伫见勋名列上台。
同朱孟宽陶伯铉陈竹邻泛舟雁湖得卮字
作者：岑琬
朝代：明
体裁：五言律诗

群公春宴日，一棹夕阳时。山色侵衣袂，波光漾酒卮。游情黄鸟唤，心事白鸥知。觅句篷窗下，杨花拂钓丝。
朱鱼
作者：岑琬
朝代：明
体裁：七言绝句

荇沼芳溪锦鬣香，依稀相见午桥庄。红莲落瓣冲风出，似与游鱼较短长。
松陵道中
作者：岑琬
朝代：明
体裁：五言律诗

野阔烟凝树，湖深水近田。丫鬟挑菜女，独橹卖鱼船。鸟去青山外，帆收古驿前。孤吟看北斗，恋阙竟忘眠。
钱塘偶成
作者：岑琬
朝代：明
体裁：七言绝句

画舫行春醉欲迷，湖光好在古城西。不知误国人何在，杨柳东风鸟自啼。
闻莺怀戚学正在沧洲
作者：岑琬
朝代：明
体裁：古风

我有故人在沧洲，思之不见心悠悠。木兰为楫沙棠舟，南来鼓棹乘中流。嘤嘤好鸟如相求，载飞载止鸣不休。愿以盟言结绸缪，为予一洗离居愁，何以报之青琳球。
宿曹溪方丈
作者：岑用宾
朝代：明

兰若隐珠林，窗虚月半阴。僧开莲阁晓，客恋草堂深。塔影连云影，钟音和梵音。溪流留演偈，一切本无心。
海珠饯别
作者：岑用宾
朝代：明

狂澜东注象溟雄，砥柱天南在此中。晓日梵宫销万劫，秋光祖席送孤蓬。萍踪冉冉随流水，云树茫茫接太空。捧檄不须重怅望，从来清白是家风。一官迟暮讵称雄，行李图书一箧中。老骥自能谙去路，来鸿何日慰飘蓬。鹊桥天上添秋兴，渔笛湾头响暮空。惜别且拚今夕醉，翩翩旌旆欲乘风。酣歌古寺意偏雄，南北分携在眼中。满目秋光何惨澹，无边云树对飞蓬。芙蓉江上仙舟远，白鹭洲前旅梦空。把袂临岐情不极，鱼书莫惜寄东风。
海珠饯别·其一
作者：岑用宾
朝代：明

狂澜东注象溟雄，砥柱天南在此中。晓日梵宫销万劫，秋光祖席送孤蓬。萍踪冉冉随流水，云树茫茫接太空。捧檄不须重怅望，从来清白是家风。
海珠饯别·其三
作者：岑用宾
朝代：明

酣歌古寺意偏雄，南北分携在眼中。满目秋光何惨澹，无边云树对飞蓬。芙蓉江上仙舟远，白鹭洲前旅梦空。把袂临岐情不极，鱼书莫惜寄东风。
海珠饯别·其二
作者：岑用宾
朝代：明

一官迟暮讵称雄，行李图书一箧中。老骥自能谙去路，来鸿何日慰飘蓬。鹊桥天上添秋兴，渔笛湾头响暮空。惜别且拚今夕醉，翩翩旌旆欲乘风。
游南华寺
作者：岑用宾
朝代：明

能师空门圣，弱岁慕真诠。乃舍负薪担，远扣法王禅。登堂佛性现，说偈契自然。米熟得筛了，上乘领心传。衣钵承正脉，渡江归南天。默默修功果，僻隐十六年。削发菩提下，正觉度人缘。卜筑曹溪胜，慧日照八埏。今兹馀千祀，法泽愈昭宣。我来恭顶礼，景仰遗像前。真性恍有悟，灵根信无偏。风清孤月白，天籁在山川。
谒李忠简公祠
作者：岑用宾
朝代：明

人物文溪奕世雄，读书台倚大江中。名祠佛宇空尘迹，古往今来类转蓬。送别冠裳成胜会，济川舟楫沂遥空。佳期况复逢仙夕，牛渚星河挹绪风。
赠战贡士归楚
作者：岑用宾
朝代：明

枫叶萧萧间去津，临岐把袂一沾巾。千峰白雁逢归客，三径黄花候主人。司马远游多博物，相如能赋亦甘贫。潇湘赤壁堪乘兴，忆尔应知入梦频。
题刘御史我崧墓
作者：岑用宾
朝代：明

北郭荒郊多墓田，白杨青草自年年。千秋欲下雍门泪，此日犹传京兆阡。邹母寒零荒藓地，王褒忍诵蓼莪篇。寒云落照栖鸦晚，愁对残碑一怆然。
赠钱比部谳恤三辅兼怀燕赵诸君子
作者：岳元声
朝代：明
体裁：七言律诗

使节风流出帝畿，阳春白雪正霏霏。含香画省分鸡舌，珥笔天垣缀玉衣。宁俟玺书封少府，伫看胏石静圜扉。相逢燕赵诸君子，为道山人饱翠微。
过石佛寺
作者：岳元声
朝代：明
体裁：五言律诗

闻道靡喧寂，幽林强自过。有生皆烂漫，无计出婆娑。细雨冲泥滑，新凉入槛多。梦回听法鼓，清意在山阿。
临淮道中忆旧
作者：岳和声
朝代：明
体裁：七言绝句

十日春来故朔风，黄埃眯目逗飞蓬。王庄二十年前路，记得题诗夜雨中。
宜春县中顿宣风馆次王伯安先生赴谪龙场题壁韵
作者：岳和声
朝代：明
体裁：七言律诗

殷雷初霁夕阳痕，桥外沙溪似酒浑。鸟偶歌时来别馆，花逢开处得孤村。龙场万叠征云苦，荔水千程瘴雾昏。见说汨罗行咫尺，拟将词赋吊湘魂。
王都谏希泉以极谏逮杖却赠
作者：岳和声
朝代：明
体裁：七言律诗

雨雪凝寒阁漏稀，惊传驾帖捧朱衣。小臣自许拚生死，大杖君恩敢是非。九庙山河悬涕泪，一时台谏有光辉。喧阗会见长安道，争看王公貌瘦肥。
登烟雨楼
作者：岳和声
朝代：明
体裁：古风

遥霭递微波，风轻动晚楫。同人美临高，危楼睇广隰。春畦盈初苞，宿莽抽微茁。层林缅重阴，洲渚互疏密。延景叶幽襟，良时无朝夕。何当结茨宇，遂初烟雨色。
舞蛟石歌
作者：岳和声
朝代：明
体裁：古风

赤水枯飞苍烟坼，寒涛迥绝阴厓劈。蜿蜒盘旋拗馀怒，怅望青冥怨萝壁。远势欲击三千里，掉尾含风海水滴。云是饥蛟失其雌，孤雄求牝张两掖。谁令豫且一困之，半袖掩抑当幽墀。夷股横失将军斧，见梦犹传宫谕词。以后往往光怪起，婆娑野老夜徙倚。栏槛莲生面面鬼，伧夫狂走识者喜。天教呵护属范郎，衣冠一拜从兹始。清宛堂前宛有情，严霜瘦削孤烟棱。藤阴袅袅姿萦碧，轻裾长袖回春晴。有时风雨砉然作，恍惚玃扪来飞鸣。夜半愁坐莽深虑，藓剥终恐成鳞去。三千六百自有期，不与螣蛇借游雾。应知旦夕惊雷霆，雌雄双合凌苍青。
蓟门行送项庭坚兵备蓟州
作者：岳和声
朝代：明
体裁：古风

蓟门九月狂飞雪，朔风凛厉声呜咽。居庸万树寒生花，黄厓之谷水冻裂。南来太行蛟龙蟠，北迤祁连虎狼穴。将军泪堕青海笳，战士心寒黑山血。即今赤白羽纷屯，东走力兔西火真。朵颜蠕望朝河口，倭奴突兀骇波臣。闭口莫说辽阳事，嘈嘈更自忧天津。乃知时局多轗轲，防边不独兼防倭。熊罴咆哮方出柙，在囿虎兕何其多。高牙大纛乘轩鹤，金章玉铉风随波。君去持斧玄州道，请缨挟纩君才好。丈夫赤手便封侯，何况节钺在肘抱。左盼澄海石寝烽，露布勒铭倚马草。君不见襄毅公勋名噪里耳，黄口小儿至今道，固是君家王伯考。
谒衡岳次韩昌黎韵
作者：岳和声
朝代：明
体裁：古风

岳云默祷开文公，突划鸿濛界天中。灵气高寒矗万古，斯人傲兀与之雄。九向九背七百里，嵚□巀嶪杳无穷。朅来支筇望冥宿，蹩躠两腋凌罡风。茫茫九域挺八柱，磅礡孤撑帝座通。上割昏晓搏日月，俯散培嵝点青空。远浸洞庭插倒影，蒸湘澬沅澹冲融。千峰刻露嵌幽崖，往往光怪逗神宫。拖蓝挹翠碧于染，翚飞翼翼间殷红。春雨连旬怅泥阻，采蘋一荐愁予衷。千载韩刘与柳子，甲夜恍惚欢逢躬。把臂为问岐中岐，百年棋局将无同。浮云变幻历今古，了者应知洞始终。五丁移石漫自劳，精卫填海难为功。相期待上望日峰，夜半扶桑曜朦胧。黄茅青雨龙水客，家在衡阳东复东。
马溪返棹同之初兄分韵
作者：岳和声
朝代：明
体裁：五言律诗

风逗回舟晚，溪寒落照深。断桥通远墅，隔火见疏林。鱼满鸬鹚意，霜吹鶗鴂音。不须愁寂历，无泊也栖心。
东飞伯劳歌
作者：岳岱
朝代：明
体裁：乐府曲辞

东飞伯劳西飞燕，玉关巫峡难相见。春时寄书人不归，秋风一夕绕罗帷。鸣弦写怨感孤凰，含愁下机怀七襄。熠耀宵行穿落叶，琐窗灿灿流斜月。凤楼螭水声未终，日照深闺衣泪红。
东飞伯劳歌
作者：岳岱
朝代：明

东飞伯劳西飞燕，玉关巫峡难相见。春时寄书人不归，秋风一夕绕罗帷。鸣弦写怨感孤凰，含愁下机怀七襄。熠耀宵行穿落叶，琐窗桀桀流斜月。凤楼螭水声未终，日照深闺衣泪红。
从军曲
作者：岳岱
朝代：明

逐虏燕支塞，屯兵木叶山。秋风生马足，明月在刀环。小豹随身后，飞鸿落掌间。封侯取金印，生入玉门关。
出万年寺逾岭下涧观仙人赶石道中奇胜遂至浦口
作者：岳岱
朝代：明

栉发下层峦，回望孤云巘。岭际熠东光，云中树莫辨。清旦闻哀猿，涧谷知深浅。溪壑多悲风，飒飒林叶卷。纷纷劳应接，行行得奇选。百降复千升，既出还似返。始谓尽崎嵚，旋更得平衍。凄凄树含霜，灿灿花云罥。孤怀欲谁语，世虑忽已遣。逶迤石成群，奔驰若可转。洑流深叵测，山径益迂缅。虽令素心洽，忍见仆夫喘。浦口下归舟，川途日晼晚。
听歌
作者：岳岱
朝代：明

能使新声入旧词，秋风江上夕阳时。晓来定有花含泪，莫向尊前唱柳枝。
咏怀七首
作者：岳岱
朝代：明

涂山会诸侯，万国呈玉帛。河精授图谶，开导由积石。洪水势方割，底定于震泽。神功敷宇宙，厥民得稼穑。恭惟我太祖，天授神圣德。神文迈三五，圣武靖南北。唐宋岂无君，中原受胡厄。礼乐今再新，臣黎返故宅。誓雪百王耻，乾坤重开辟。黄帝殄蚩尤，周武诛纣逆。二帝不足言，千古功无极。征文并《禹谟》，亿万膺天历。郊外春风寒，寒梅花正吐。寻花绕树行，南枝渐三五。茅斋寂无事，酒力微消午。石径稀往来，樵夫及渔父。依依班荆坐，款款桑麻语。归鸿起荒陂，黄云映农扈。仿佛村树中，布谷声催妇。新年拟丰稔，处处鸣社鼓。徘徊不能去，暮色延平楚。西北有佳人，被服云霓裳。高楼切紫微，辅卫开两厢。天厨挟女史，华盖荫文昌。吾欲往从之，内屏天路长。穷栖在山泽，左右艺兰芳。玄泉醉我心，崇桂荫我堂。南林狎鸾灊，北䃹采圭璋。富贵来何迟，年鬓生秋霜。楚歌发中堂，非为取乐方。鲁酒湛金罍，殷忧不可忘。志士苦日短，愚夫矜夜长。明灯灼绮罗，广席列芬芳。弹弦奏清曲，携手醉徜徉。但惜嬿婉情，年鬓生秋霜。不见蟪蛄暮，叹此蜉蝣裳。我昔游燕冀，道逢边戍子。问子何方来，言从北海涘。阴山雪迷人，冰澌生马尾。虏骑纵复横，夹阵石与矢。主师多谋猷，帐下尽猛士。封侯在偶然，转战何当已。军中多约束，浩荡返乡里。青山具区中，谓是角里村。汉代四老人，避秦卧松云。白石砥如席，道边起高坟。不见采芝客，千载留清芬。出能安汉嗣，归复栖石门。奇功不受赏，拂衣返吾真。我来访幽兰，清风绕林根。山中耕植流，安知非子孙。平生好云山，图绘乃游艺。笔吐造化心，状此云峦势。变幻侔神功，顷刻呈地志。烟霞出膏肓，肺腑流苍翠。虚无起遥岑，杳冥藏远树。溪桥过山村，迥隔人间世。往来尽渔樵，荒涂少轮驷。茅舍多清风，仙者时游戏。万户与千金，此乐诚不翅。忧怀若冰释，不知老将至。因思伏牺画，当令鬼神忌。
咏怀七首·其一
作者：岳岱
朝代：明

涂山会诸侯，万国呈玉帛。河精授图谶，开导由积石。洪水势方割，底定于震泽。神功敷宇宙，厥民得稼穑。恭惟我太祖，天授神圣德。神文迈三五，圣武靖南北。唐宋岂无君，中原受胡厄。礼乐今再新，臣黎返故宅。誓雪百王耻，乾坤重开辟。黄帝殄蚩尤，周武诛纣逆。二帝不足言，千古功无极。征文并《禹谟》，亿万膺天历。
咏怀七首·其七
作者：岳岱
朝代：明

平生好云山，图绘乃游艺。笔吐造化心，状此云峦势。变幻侔神功，顷刻呈地志。烟霞出膏肓，肺腑流苍翠。虚无起遥岑，杳冥藏远树。溪桥过山村，迥隔人间世。往来尽渔樵，荒涂少轮驷。茅舍多清风，仙者时游戏。万户与千金，此乐诚不翅。忧怀若冰释，不知老将至。因思伏牺画，当令鬼神忌。
咏怀七首·其三
作者：岳岱
朝代：明

西北有佳人，被服云霓裳。高楼切紫微，辅卫开两厢。天厨挟女史，华盖荫文昌。吾欲往从之，内屏天路长。穷栖在山泽，左右艺兰芳。玄泉醉我心，崇桂荫我堂。南林狎鸾灊，北䃹采圭璋。富贵来何迟，年鬓生秋霜。
咏怀七首·其二
作者：岳岱
朝代：明

郊外春风寒，寒梅花正吐。寻花绕树行，南枝渐三五。茅斋寂无事，酒力微消午。石径稀往来，樵夫及渔父。依依班荆坐，款款桑麻语。归鸿起荒陂，黄云映农扈。仿佛村树中，布谷声催妇。新年拟丰稔，处处鸣社鼓。徘徊不能去，暮色延平楚。
咏怀七首·其五
作者：岳岱
朝代：明

我昔游燕冀，道逢边戍子。问子何方来，言从北海涘。阴山雪迷人，冰澌生马尾。虏骑纵复横，夹阵石与矢。主师多谋猷，帐下尽猛士。封侯在偶然，转战何当已。军中多约束，浩荡返乡里。
咏怀七首·其六
作者：岳岱
朝代：明

青山具区中，谓是角里村。汉代四老人，避秦卧松云。白石砥如席，道边起高坟。不见采芝客，千载留清芬。出能安汉嗣，归复栖石门。奇功不受赏，拂衣返吾真。我来访幽兰，清风绕林根。山中耕植流，安知非子孙。
咏怀七首·其四
作者：岳岱
朝代：明

楚歌发中堂，非为取乐方。鲁酒湛金罍，殷忧不可忘。志士苦日短，愚夫矜夜长。明灯灼绮罗，广席列芬芳。弹弦奏清曲，携手醉徜徉。但惜嬿婉情，年鬓生秋霜。不见蟪蛄暮，叹此蜉蝣裳。
壬子元日
作者：岳岱
朝代：明

北庭多芳草，秀色连深谷。岁新景亦新，原野散晴淑。林日出东岩，萋萋照幽绿。节候感春禽，鸣声在乔木。田父占五行，忧旱验鸡卜。去秋繁备边，诛求罄井屋。戎马生于郊，豪士多约束。圣主身宵旰，晏然矢归箙。征兵四百万，讵乏九年蓄。迩闻俘虏酋，诡遇恐非福。野老事石田，拙耕在守腹。师贞丈人吉，无咎慎苋陆。
山中寄张子言
作者：岳岱
朝代：明

独坐空山思五陵，丁香花发又逢春。灯前欲共平生话，月落松窗梦故人。
征南二首
作者：岳岱
朝代：明

总戎云鸟肃风翔，司马兵符出未央。春去旌旄临海甸，雪消兵马向蛮方。汉家漠漠尧封远，天子瞳瞳舜日光。不道野人忧战伐，月明江汉鬓苍苍。安南易姓旧相仍，封锡还应到海滨。万里版图曾郡邑，殊方小丑亦君臣。炎风毒雾烦诸将，翠羽明珠入紫宸。想见乞降矜面缚，天威此日转阳春。
征南二首·其一
作者：岳岱
朝代：明

总戎云鸟肃风翔，司马兵符出未央。春去旌旄临海甸，雪消兵马向蛮方。汉家漠漠尧封远，天子瞳瞳舜日光。不道野人忧战伐，月明江汉鬓苍苍。
征南二首·其二
作者：岳岱
朝代：明

安南易姓旧相仍，封锡还应到海滨。万里版图曾郡邑，殊方小丑亦君臣。炎风毒雾烦诸将，翠羽明珠入紫宸。想见乞降矜面缚，天威此日转阳春。
悼乐工刘淮
作者：岳岱
朝代：明

曾随正德年中驾，亲见昭阳殿里花。燕赵悲歌何处觅，旅魂飘泊楚天涯。
折杨柳
作者：岳岱
朝代：明

垂柳挂江头，朝朝上绮楼。折来无远使，游子在边州。雨送参差泪，花飞历乱愁。蛾眉空怅望，翠叶易逢秋。
新笋歌
作者：岳岱
朝代：明

满林黄鸟不胜啼，林下新笋与人齐。春风闭门走山兔，白昼露滴惊竹鸡。雨中三日春已过，又近石床添几个。竞将头角向青云，不管阶前绿苔破。
春尽
作者：岳岱
朝代：明

山间石径少年行，飞尽桃花津水平。只有草庵春不去，短垣修竹自流莺。
暮秋游眺
作者：岳岱
朝代：明

千里秋风双眺目，孤怀落日共悠然。村居缭绕寒原外，人鸟纵横夕径前。山寺紫烟盘曲磴，石梁黄叶拥流泉。比因病肺时行药，物色幽鲜一可怜。
桃花图
作者：岳岱
朝代：明

竹林深处有桃花，一半临风一半遮。尚忆春来三日醉，晓烟疏雨卧山家。
武陵精舍六首 其一 湖南春雨
作者：岳岱
朝代：明

紫燕衔青泥，湖南事东作。一犁衡岳雨，细逐桃花落。妇子饷田归，平皋烟漠漠。
武陵精舍六首 其三 西山烟寺）
作者：岳岱
朝代：明

雨过落花深，春眠懒无事。起望西山云，不见山中寺。日高忽闻钟，惊散云峰翠。
武陵精舍六首 其二 河洑渔梁
作者：岳岱
朝代：明

白石何累累，流水亦复急。茅茨对夕晖，敝笋待鲜食。晒翅满渔梁，鸬鹚与鸂鶒。
武陵精舍六首 其五 竹湾雪艇
作者：岳岱
朝代：明

鸥飞江上雪，雪覆江边竹。扁舟不可渡，远望迷川陆。渔父暮归来，蓑衣满珠玉。
武陵精舍六首 其六 金霞夕照
作者：岳岱
朝代：明

乌归山日落，石壁开返照。馀霞赤城标，复映临海峤。披襟坐春台，幽怀发孤啸。
武陵精舍六首 其四 桃溪夜月
作者：岳岱
朝代：明

可怜武陵溪，本自仙源水。渔舟昔因缘，未尽岩壑美。石门今已迷，月照千峰里。
武陵精舍六首·湖南春雨
作者：岳岱
朝代：明

紫燕衔青泥，湖南事东作。一犁衡岳雨，细逐桃花落。妇子饷田归，平皋烟漠漠。白石何累累，流水亦复急。茅茨对夕晖，敝笋待鲜食。晒翅满渔梁，鸬鹚与鸂鶒。雨过落花深，春眠懒无事。起望西山云，不见山中寺。日高忽闻钟，惊散云峰翠。可怜武陵溪，本自仙源水。渔舟昔因缘，未尽岩壑美。石门今已迷，月照千峰里。鸥飞江上雪，雪覆江边竹。扁舟不可渡，远望迷川陆。渔父暮归来，蓑衣满珠玉。乌归山日落，石壁开返照。馀霞赤城标，复映临海峤。披襟坐春台，幽怀发孤啸。
画
作者：岳岱
朝代：明

过雨溪山秋色新，携琴还有竹林人。僧房细绕岩前路，红叶随风打角巾。
癸未八月一日至山居
作者：岳岱
朝代：明

别业谐新迹，林庐返故情。竹添秋径密，花先早窗明。地远千家市，山啼八月莺。寻源从稚子，石涧绕门清。
秋夜
作者：岳岱
朝代：明

春日青山看碧桃，秋风落叶又江皋。无端忽作封侯梦，却是床头挂宝刀。
秦王卷衣
作者：岳岱
朝代：明

秦宫春雾香，秦苑乱春芳。秦王宠侍妾，亲自卷衣裳。花蹙黄金缕，风生绮绣香。试看垂两袖，一舞答君王。
舞剑行
作者：岳岱
朝代：明

君不见山人平生一宝剑，匣中提出三尺练。寒光射目雪不如，草堂白昼惊飞电。吾祖随天逐胡虏，屯军黑松阵云苦。成功策勋仗此物，七十二漠何英武。十圣承平久不用，四海风尘犹澒洞。静听常因风雨鸣，深藏恐逐蛟龙动。枯鱼之宴无乐方，为君起舞当斜阳。左右回旋还自翼，变击为刺随低昂。黄子翩翩出介胄，吾忝忠武为其后。二家文武世不替，况与吾家各亲厚。舞罢悲歌蓟门曲，蓟门柔桑眼中绿。呜呼！丈夫四十未封侯，何事日日衔杯剑应哭。
落日
作者：岳岱
朝代：明

读书竟日衡门中，起眺落日西南峰。鸟趋返照向东岭，雁急暮寒鸣北风。修竹浮浮结暝翠，疏花瑟瑟馀小红。秋山钟磬清耳目，石林隐约青莲宫。
赠程自邑
作者：岳岱
朝代：明

天都山人与我别，遥指荆襄鼓兰楫。访古直上黄花川，思归懒出明月峡。吴苑逢君碧草春，竹林高卧少情亲。平生唯有三杯酒，十载重看万里人。
送客归卢氏
作者：岳岱
朝代：明

吴门飞雪正纷纷，酒暖红楼此送君。归时射雁如相忆，熊耳山高隔暮云。
邗沟
作者：岳岱
朝代：明

隋皇昔日锦帆游，吴楚分疆是此沟。两岸烟花迷贾客，万家杨柳挂新秋。北瞻燕阙三千里，西望金陵十四楼。淮海岷江都会地，繁华雄盛古扬州。
重题华山图自嘲
作者：岳岱
朝代：明

览画俄惊十四年，墨痕山色故依然。醉乡蓬岛知何处，酒量诗怀只似前。
金陵
作者：岳岱
朝代：明

金陵王气斗牛间，西下岷江锁北关。真主旌旗来泗上，孝陵弓剑甗钟山。乌龙水落芙蓉冷，翠柳楼空夜月间。迟暮未消游侠意，秋风匹马鬓丝斑。
陆郡伯谈永平作卢龙曲赠之
作者：岳岱
朝代：明

自古卢龙郡，闻君说永平。风高孤竹国，雪暗五花城。女直秋输马，将军夜发营。地偏桃李后，四月始闻莺。
题画
作者：岳岱
朝代：明

暮色起郊墟，牛羊识归路。牧童无枕簟，但铺明月卧。
龙母祠
作者：岳岱
朝代：明

石濑浅浅山木苍，五湖祠庙接潇湘。灵衣珠佩无消息，桂栋兰橑有夕阳。白酒土人来祷旱，绛帏玉女对焚香。季春岁岁龙归异，千古风云近草堂。
春晖楼分韵得药字
作者：岳榆
朝代：明
体裁：古风

张筵池上楼，属咏阶前药。翠雨带烟浓，红云倚风弱。眷兹广陵情，慨彼溱洧谑。媚景当一酬，洗盏宜更酌。
浣花馆
作者：岳榆
朝代：明
体裁：七言律诗

二月风柔雨霁初，芳塘流水碧珊瑚。欲维画舫丝犹弱，稍扑湘帘絮已无。微影扬波惊鲤队，新阴分色映鹅雏。调筝莫按《阳关》曲，时到藏鸦兴未孤。
题顾仲瑛渔庄
作者：岳榆
朝代：明

文竿比目出清波，翠袖香醪金叵罗。凉月团团当槛白，秋花冉冉隔帘多。黄华丹树绕渔庄，锦瑟秋风子夜长。惊起水禽栖不定，背人飞去不成行。
题顾仲瑛渔庄·其一
作者：岳榆
朝代：明
体裁：七言绝句

文竿比目出清波，翠袖香醪金叵罗。凉月团团当槛白，秋花冉冉隔帘多。
题顾仲瑛渔庄·其二
作者：岳榆
朝代：明
体裁：七言绝句

黄华丹树绕渔庄，锦瑟秋风子夜长。惊起水禽栖不定，背人飞去不成行。
丁亥南山登高·其十
作者：岳正
朝代：明

席间群彦总金闺，对酒何劳问日西。抹月批风三百首，醉来一任壁间题。
丁亥（1）九日
作者：岳正
朝代：明

海角天涯西复东，十年心事若飘蓬。故园松菊荒芜尽，却向莆阳号醉翁。异乡多病未归身，无奈偏惊节序频。莫笑痴顽不归去，只因真宰解撩人。
丁亥（1）九日·其一
作者：岳正
朝代：明

海角天涯西复东，十年心事若飘蓬。故园松菊荒芜尽，却向莆阳号醉翁。
丁亥（1）九日·其二
作者：岳正
朝代：明
体裁：七言绝句

异乡多病未归身，无奈偏惊节序频。莫笑痴顽不归去，只因真宰解撩2人。
丁亥（1）九日·其二
作者：岳正
朝代：明

异乡多病未归身，无奈偏惊节序频。莫笑痴顽不归去，只因真宰解撩人。
丁亥（1）南山登高
作者：岳正
朝代：明

又是登高第二回，功名心事已全灰。此时偿却山灵债，明日放歌归去来。南山幽阻剩宜秋，飞盖时临最上头。故国五云回首是，不须重起望京楼。忽惊佳节是重阳，旋买村醪旋拨忙。烂醉已拚明日了，任他人笑使君狂。三年不去为谁留，十里南山似十洲。心性已成泉石癖，去年风雨不曾休。漫随时俗一登高，回首乡关正郁陶。赢得痴儿了官事，不妨樽酒对同袍。不是山人酷爱山，忙中谁解暂偷闲。昏昏终日兼终夜，百岁能逢几破颜。南来作牧近三秋，碌碌何曾展一筹。不是满篓禾稻熟，敢因佳节出城游。驽才又竭一年多，里巷犹烦作谤歌。赖有南山山色在，趁今老子未婆娑。悄悄幽怀几日开，须知一快在登台。白云堆里仃朱毂，迟尔可人来不来。席间群彦总金闺，对酒何劳问日西。抹月批风三百首，醉来一任壁间题。
丁亥（1）南山登高·其一
作者：岳正
朝代：明

又是登高第二回，功名心事已全灰。此时偿却山灵债，明日放歌归去来。
丁亥（1）南山登高·其七
作者：岳正
朝代：明

南来作牧近三秋，碌碌何曾展一筹。不是满篓禾稻熟，敢因佳节出城游。
丁亥（1）南山登高·其三
作者：岳正
朝代：明

忽惊佳节是重阳，旋买村醪旋拨忙。烂醉已拚明日了，任他人笑使君狂。
丁亥（1）南山登高·其九
作者：岳正
朝代：明
体裁：七言绝句

悄悄幽怀几日开，须知一快在登台。白云堆里仃朱毂3，迟尔可人来不来。
丁亥（1）南山登高·其九
作者：岳正
朝代：明

悄悄幽怀几日开，须知一快在登台。白云堆里仃朱毂，迟尔可人来不来。
丁亥（1）南山登高·其二
作者：岳正
朝代：明

南山幽阻剩宜秋，飞盖时临最上头。故国五云回首是，不须重起望京楼。
丁亥（1）南山登高·其五
作者：岳正
朝代：明

漫随时俗一登高，回首乡关正郁陶。赢得痴儿了官事，不妨樽酒对同袍。
丁亥（1）南山登高·其八
作者：岳正
朝代：明
体裁：七言绝句

驽才又竭一年多，里巷犹烦作谤歌。赖有南山山色在，趁今老子未婆娑2。
丁亥（1）南山登高·其八
作者：岳正
朝代：明

驽才又竭一年多，里巷犹烦作谤歌。赖有南山山色在，趁今老子未婆娑。
丁亥（1）南山登高·其六
作者：岳正
朝代：明

不是山人酷爱山，忙中谁解暂偷闲。昏昏终日兼终夜，百岁能逢几破颜。
丁亥（1）南山登高·其四
作者：岳正
朝代：明

三年不去为谁留，十里南山似十洲。心性已成泉石癖，去年风雨不曾休。
临别
作者：岳正
朝代：明

钦州命下，太夫人宜有万里之忧。正以不孝跽谢。太夫人慨然自慰且有义命之诫。拜违之旦，又戒家人以勿泣为送，直沽舟中韵以记之。临别慈亲意，分明义割恩。是非如可辩，得丧岂须论。在汝须安命，诸孙足应门。古来轲母训，何必胜斯言。
乌鹊
作者：岳正
朝代：明

翩翩乌鹊来何处，夜深误落城头树。风枝搅梦栖不成，和月飞归上林去。
九日三绝
作者：岳正
朝代：明

木落江寒秋已赊，不堪时节促年华。只应怀古成长啸，闲向空庭嗅菊花。菊花又报一年秋，聊复凭高解我忧。秋水长天那更得，子安才调尚淹留。雨中篱菊破轻黄，风外金橙试远香。欲上龙山高处望，不胜秋色逼重阳。
九日三绝·其一
作者：岳正
朝代：明
体裁：七言绝句

木落江寒秋已赊1，不堪时节促年华。只应怀古成长啸，闲向空庭嗅菊花。
九日三绝·其一
作者：岳正
朝代：明

木落江寒秋已赊，不堪时节促年华。只应怀古成长啸，闲向空庭嗅菊花。
九日三绝·其三
作者：岳正
朝代：明

雨中篱菊破轻黄，风外金橙试远香。欲上龙山高处望，不胜秋色逼重阳。
九日三绝·其二
作者：岳正
朝代：明

菊花又报一年秋，聊复凭高解我忧。秋水长天那更得，子安才调尚淹留。
代祀海渎纪成乐章有序 其七 承厘
作者：岳正
朝代：明
体裁：古风

膳膏芬兮酎17酒馧，罍18尊彝19俎罗缤纷。明禋20杰制全本文，既醉既饱神载忻。嘉贶蕃厘乃尔分，愓息受命如有闻。锡尔民人锡尔君，八方维时百谷蕡。上方下方覃厥仁。
代祀海渎纪成乐章有序 其七 承厘
作者：岳正
朝代：明

膳膏芬兮酎酒酝，罍尊彝俎罗缤纷。明禋杰制全本文，既醉既饱神载忻。嘉贶蕃厘乃尔分，愓息受命如有闻。锡尔民人锡尔君，八方维时百谷。上方下方覃厥仁。
代祀海渎纪成乐章有序 其三 礼神
作者：岳正
朝代：明
体裁：古风

鼓钟奏兮镗镗，箫管扬兮琅琅。帛有玄兮玉有璜，羌煜煜兮烂盈箱。黍稷芬兮有苾其芳，簠簋11饰兮厥文孔。章肃玄端兮敛衣裳，俨诚敬兮靡不将。神兮神兮假有光。
代祀海渎纪成乐章有序 其三 礼神
作者：岳正
朝代：明

鼓钟奏兮镗镗，箫管扬兮琅琅。帛有玄兮玉有璜，羌煜煜兮烂盈箱。黍稷芬兮有苾其芳，簠簋饰兮厥文孔。章肃玄端兮敛衣裳，俨诚敬兮靡不将。神兮神兮假有光。
代祀海渎纪成乐章有序 其九 送神
作者：岳正
朝代：明
体裁：古风

飙轮辗兮云为衢，羽葆张兮霓23化旗，雷公跸道婢雨师，电母举燎驱封姨，千骑万骑鱼龙随。山为裂兮川为移，去矣直与玄冥期。神不厌斁24民允禧，年年岁岁春秋祠。
代祀海渎纪成乐章有序 其九 送神
作者：岳正
朝代：明

飙轮辗兮云为衢，羽葆张兮霓化旗，雷公跸道婢雨师，电母举燎驱封姨，千骑万骑鱼龙随。山为裂兮川为移，去矣直与玄冥期。神不厌斁民允禧，年年岁岁春秋祠。
代祀海渎纪成乐章有序 其二 迎神
作者：岳正
朝代：明
体裁：古风

金节兮晃缤翻翥，翠华摇兮葳蕤6举。骖7沆瀣8兮驾甸9始，屏翳驱兮丰隆驶。鞭雷霆兮叱风雨，逆惟怒兮惠惟雨。香芬谪兮景凄靡，羌10洋洋兮如谇语。神兮神兮斯戾止。
代祀海渎纪成乐章有序 其二 迎神
作者：岳正
朝代：明

金节兮晃缤翻翥，翠华摇兮葳蕤举。骖沆瀣兮驾甸始，屏翳驱兮丰隆驶。鞭雷霆兮叱风雨，逆惟怒兮惠惟雨。香芬谪兮景凄靡，羌洋洋兮如谇语。神兮神兮斯戾止。
代祀海渎纪成乐章有序 其五 亚献
作者：岳正
朝代：明
体裁：古风

爵再献兮诚正精，虚室白兮灵府澄。震雷迅兮神靡惊，七鬯14安兮端不倾。牺樽圭瓒兮两楹，太羹元酒湛且明。民与嘉贶国与祯，千古万古恒不撄。神兮神兮予尔盟。
代祀海渎纪成乐章有序 其五 亚献
作者：岳正
朝代：明

爵再献兮诚正精，虚室白兮灵府澄。震雷迅兮神靡惊，七鬯安兮端不倾。牺樽圭瓒兮两楹，太羹元酒湛且明。民与嘉贶国与祯，千古万古恒不撄。神兮神兮予尔盟。
代祀海渎纪成乐章有序 其八 乐神
作者：岳正
朝代：明
体裁：古风

拥灵姬兮侍玄女，蠵21吹笙兮鼍击鼓，长鲸清歌老蛟舞。河伯行酒御龙脯，百神效顺恩湛溥，嘘为清风噀22为雨，风雨维时泽下土。神兮神兮乐何许，终国家兮万万古。
代祀海渎纪成乐章有序 其八 乐神
作者：岳正
朝代：明

拥灵姬兮侍玄女，蠵吹笙兮鼍击鼓，长鲸清歌老蛟舞。河伯行酒御龙脯，百神效顺恩湛溥，嘘为清风噀为雨，风雨维时泽下土。神兮神兮乐何许，终国家兮万万古。
代祀海渎纪成乐章有序 其六 终献
作者：岳正
朝代：明
体裁：古风

爵终献兮诚弥笃，神宴娱兮光耀烛。宥甾青兮降厘禄，柄予夺兮梮15祸福。失恒道兮殃品物，陵为波兮川为陆。稼不登兮人不育，苦垫溺兮慉怨讟16。神兮神兮尔之辱。
代祀海渎纪成乐章有序 其六 终献
作者：岳正
朝代：明

爵终献兮诚弥笃，神宴娱兮光耀烛。宥甾青兮降厘禄，柄予夺兮梮祸福。失恒道兮殃品物，陵为波兮川为陆。稼不登兮人不育，苦垫溺兮慉怨讟。神兮神兮尔之辱。
代祀海渎纪成乐章有序 其十一 迎神
作者：岳正
朝代：明
体裁：古风

阴风飕飕寒景流，神之来兮骖两虬26，蠙珠27结佩琅玕，湘灵作傧原胥俦，先驱欲至妖氛收，夔魖28敛迹魍魉29愁。
代祀海渎纪成乐章有序 其十一 迎神
作者：岳正
朝代：明

阴风飕飕寒景流，神之来兮骖两虬，蠙珠结佩琅玕，湘灵作傧原胥俦，先驱欲至妖氛收，夔魖敛迹魍魉愁。
代祀海渎纪成乐章有序 其十七 乐神
作者：岳正
朝代：明
体裁：古风

吹管兮鸣箫，鼓钟兮伐鼛。都卢36漫衍腾神鳌，玄冥起舞黔雷跳。神载欢兮何所昭，休嘉砰隐妖祥消。
代祀海渎纪成乐章有序 其十七 乐神
作者：岳正
朝代：明

吹管兮鸣箫，鼓钟兮伐鼛。都卢漫衍腾神鳌，玄冥起舞黔雷跳。神载欢兮何所昭，休嘉砰隐妖祥消。
代祀海渎纪成乐章有序 其十三 初献
作者：岳正
朝代：明

神兮至止御法宫，缟衣元裳蟠两龙。元精耿兮贯白虹，休惩应兮来清风。骏奔走兮严百工，爵一奠兮诚始通。
代祀海渎纪成乐章有序 其十二 礼神
作者：岳正
朝代：明

招摇转兮夜未央，庭燎举兮天有光，象在陛兮登歌在堂，庶羞盈俎兮醍酒盈觞。神兮神兮尔惟尝，玉帛煌煌诚所将。
代祀海渎纪成乐章有序 其十五 终献
作者：岳正
朝代：明
体裁：古风

冯蠵鼓舞忻且抃32，蜿蜒嬉游隐复见。群灵百怪欻变幻。神载歆兮示昭鉴，福我君兮寿无算，爵终奠兮诚靡间。
代祀海渎纪成乐章有序 其十五 终献
作者：岳正
朝代：明

冯蠵鼓舞忻且抃，蜿蜒嬉游隐复见。群灵百怪欻变幻。神载歆兮示昭鉴，福我君兮寿无算，爵终奠兮诚靡间。
代祀海渎纪成乐章有序 其十八 送神
作者：岳正
朝代：明
体裁：古风

膏凤辇兮秣龙马，霓旌羽盖纷布野。赭鞭鞭山山为赭，金戈指天天亦扯37。九垓38八埏恣上下，云飞飞兮神去也。
代祀海渎纪成乐章有序 其十八 送神
作者：岳正
朝代：明

膏凤辇兮秣龙马，霓旌羽盖纷布野。赭鞭鞭山山为赭，金戈指天天亦扯。九垓八埏恣上下，云飞飞兮神去也。
代祀海渎纪成乐章有序 其十六 承厘
作者：岳正
朝代：明
体裁：古风

天子寿考民物休，隆祥祉兮该九州。导神和气迎神庥33，虎拜稽首诚愈修。神兮神兮良厥猷34，作神羞兮予尔尤35。
代祀海渎纪成乐章有序 其十六 承厘
作者：岳正
朝代：明

天子寿考民物休，隆祥祉兮该九州。导神和气迎神庥，虎拜稽首诚愈修。神兮神兮良厥猷，作神羞兮予尔尤。
代祀海渎纪成乐章有序 其十四 亚献
作者：岳正
朝代：明
体裁：古风

彩云密帱30流苏31敷，锦茵重匝鹦鹉铺。明灵妥兮欢且娱，慰我民兮锡以符。和气甘霖无地无，爵再奠兮诚巳孚。
代祀海渎纪成乐章有序 其十四 亚献
作者：岳正
朝代：明

彩云密帱流苏敷，锦茵重匝鹦鹉铺。明灵妥兮欢且娱，慰我民兮锡以符。和气甘霖无地无，爵再奠兮诚巳孚。
代祀海渎纪成乐章有序 其四 初献
作者：岳正
朝代：明
体裁：古风

爵初献兮神巳萃，鼻绝嚏兮志不悖。衣冠肃兮容体懿，昭对越兮凝念虑。答元功兮靡自媚，视12明鉴兮饷予意。时雨旸兮酝和气，蓊13穰穰兮育群类。神兮神兮民所庇。
代祀海渎纪成乐章有序 其四 初献
作者：岳正
朝代：明

爵初献兮神巳萃，鼻绝嚏兮志不悖。衣冠肃兮容体懿，昭对越兮凝念虑。答元功兮靡自媚，视明鉴兮饷予意。时雨旸兮酝和气，蓊穰穰兮育群类。神兮神兮民所庇。
代祀海渎纪成乐章有序 北海诗 其一 降神
作者：岳正
朝代：明
体裁：古风

神有生兮奠玄坤，当一隅兮司帝藩。朝渺滢兮势弥尊，量庞鸿兮纳污浑。含混元兮肆吐吞，云其蒸兮雨所喷。佐媪神兮生物蕃，遐明德兮报祀存。神兮神兮降吉蠲5。
代祀海渎纪成乐章有序 北海诗 其一 降神
作者：岳正
朝代：明

神有生兮奠玄坤，当一隅兮司帝藩。朝渺滢兮势弥尊，量庞鸿兮纳污浑。含混元兮肆吐吞，云其蒸兮雨所喷。佐媪神兮生物蕃，遐明德兮报祀存。神兮神兮降吉蠲。
代祀海渎纪成乐章有序 北海诗 降神
作者：岳正
朝代：明

神有生兮奠玄坤，当一隅兮司帝藩。朝渺滢兮势弥尊，量庞鸿兮纳污浑。含混元兮肆吐吞，云其蒸兮雨所喷。佐媪神兮生物蕃，遐明德兮报祀存。神兮神兮降吉蠲。金节兮晃缤翻翥，翠华摇兮葳蕤举。骖沆瀣兮驾甸始，屏翳驱兮丰隆驶。鞭雷霆兮叱风雨，逆惟怒兮惠惟雨。香芬谪兮景凄靡，羌洋洋兮如谇语。神兮神兮斯戾止。鼓钟奏兮镗镗，箫管扬兮琅琅。帛有玄兮玉有璜，羌煜煜兮烂盈箱。黍稷芬兮有苾其芳，簠簋饰兮厥文孔。章肃玄端兮敛衣裳，俨诚敬兮靡不将。神兮神兮假有光。爵初献兮神巳萃，鼻绝嚏兮志不悖。衣冠肃兮容体懿，昭对越兮凝念虑。答元功兮靡自媚，视明鉴兮饷予意。时雨旸兮酝和气，蓊穰穰兮育群类。神兮神兮民所庇。爵再献兮诚正精，虚室白兮灵府澄。震雷迅兮神靡惊，七鬯安兮端不倾。牺樽圭瓒兮两楹，太羹元酒湛且明。民与嘉贶国与祯，千古万古恒不撄。神兮神兮予尔盟。爵终献兮诚弥笃，神宴娱兮光耀烛。宥甾青兮降厘禄，柄予夺兮梮祸福。失恒道兮殃品物，陵为波兮川为陆。稼不登兮人不育，苦垫溺兮慉怨讟。神兮神兮尔之辱。膳膏芬兮酎酒酝，罍尊彝俎罗缤纷。明禋杰制全本文，既醉既饱神载忻。嘉贶蕃厘乃尔分，愓息受命如有闻。锡尔民人锡尔君，八方维时百谷。上方下方覃厥仁。拥灵姬兮侍玄女，蠵吹笙兮鼍击鼓，长鲸清歌老蛟舞。河伯行酒御龙脯，百神效顺恩湛溥，嘘为清风噀为雨，风雨维时泽下土。神兮神兮乐何许，终国家兮万万古。飙轮辗兮云为衢，羽葆张兮霓化旗，雷公跸道婢雨师，电母举燎驱封姨，千骑万骑鱼龙随。山为裂兮川为移，去矣直与玄冥期。神不厌斁民允禧，年年岁岁春秋祠。太行之西兮王屋之东，危巅密岫兮实神所宫。发为沇兮溢为荥，注流显伏势愈雄。出云致雨灌济功，千秋万岁兮报祀同。阴风飕飕寒景流，神之来兮骖两虬，蠙珠结佩琅玕，湘灵作傧原胥俦，先驱欲至妖氛收，夔魖敛迹魍魉愁。招摇转兮夜未央，庭燎举兮天有光，象在陛兮登歌在堂，庶羞盈俎兮醍酒盈觞。神兮神兮尔惟尝，玉帛煌煌诚所将。神兮至止御法宫，缟衣元裳蟠两龙。元精耿兮贯白虹，休惩应兮来清风。骏奔走兮严百工，爵一奠兮诚始通。彩云密帱流苏敷，锦茵重匝鹦鹉铺。明灵妥兮欢且娱，慰我民兮锡以符。和气甘霖无地无，爵再奠兮诚巳孚。冯蠵鼓舞忻且抃，蜿蜒嬉游隐复见。群灵百怪欻变幻。神载歆兮示昭鉴，福我君兮寿无算，爵终奠兮诚靡间。天子寿考民物休，隆祥祉兮该九州。导神和气迎神庥，虎拜稽首诚愈修。神兮神兮良厥猷，作神羞兮予尔尤。吹管兮鸣箫，鼓钟兮伐鼛。都卢漫衍腾神鳌，玄冥起舞黔雷跳。神载欢兮何所昭，休嘉砰隐妖祥消。膏凤辇兮秣龙马，霓旌羽盖纷布野。赭鞭鞭山山为赭，金戈指天天亦扯。九垓八埏恣上下，云飞飞兮神去也。
代祀海渎纪成乐章有序 大济诗 其十 降神
作者：岳正
朝代：明
体裁：古风

太行之西兮王屋之东，危巅密岫兮实神所宫。发为沇25兮溢为荥，注流显伏势愈雄。出云致雨灌济功，千秋万岁兮报祀同。
代祀海渎纪成乐章有序 大济诗 其十 降神
作者：岳正
朝代：明

太行之西兮王屋之东，危巅密岫兮实神所宫。发为沇兮溢为荥，注流显伏势愈雄。出云致雨灌济功，千秋万岁兮报祀同。
便面小景
作者：岳正
朝代：明

小阁临江虚欲流，长松满地烟未收。孤舟何处晚归急，惊起波心双白鸥。
八月五日狱中作
作者：岳正
朝代：明
体裁：七言律诗

只合栖迟陇亩间，情同毛义偶为官1。谋身自信机心拙，报国宁辞行路难。尚想佩环趋北阙，可堪缧2绁系南冠3。坐来点检平生事，谈笑今朝死亦安。
八月五日狱中作
作者：岳正
朝代：明

只合栖迟陇亩间，情同毛义偶为官。谋身自信机心拙，报国宁辞行路难。尚想佩环趋北阙，可堪缧绁系南冠。坐来点检平生事，谈笑今朝死亦安。
公子行
作者：岳正
朝代：明

刻丝裤褶雕碎琼，勒金叱拨行地龙。青春挟弹东城东，翻身一发堕两鸿。篾痕乱黠障泥红，哑哑血口喷腥风。六街一顾千人空，意气谁论贯月虹。道傍半语隐喉中，似闻慎莫犯乃翁。
十七日诣（1）漷（2）南辞先墓有感
作者：岳正
朝代：明
体裁：七言律诗

百年家业恐沉沦，冠绂承恩愧此身。敢望功名光简册，要将忠孝答君亲。迂疏3不解惩缄口4，愚憨终教犯逆鳞。一去南荒几万里，未堪回首泪盈巾。
十七日诣（1）漷（2）南辞先墓有感
作者：岳正
朝代：明

百年家业恐沉沦，冠绂承恩愧此身。敢望功名光简册，要将忠孝答君亲。迂疏不解惩缄口，愚憨终教犯逆鳞。一去南荒几万里，未堪回首泪盈巾。
南寺僧人求草书
作者：岳正
朝代：明

脱帽南山政事馀，无禅本性亦如如。前身不是山僧化，肯与山僧作草书。习懒投闲性自便，山门才到便欣然。僧家卷轴书题遍，似与僧家再结缘。叵奈山人酷爱山，山中犹只是人间。不如跨鹤凌空去，心与闲云一样闲。
南寺僧人求草书·其一
作者：岳正
朝代：明
体裁：七言绝句

脱帽南山政事馀1，无禅本性亦如如。前身不是山僧化，肯与山僧作草书。
南寺僧人求草书·其一
作者：岳正
朝代：明

脱帽南山政事馀，无禅本性亦如如。前身不是山僧化，肯与山僧作草书。
南寺僧人求草书·其三
作者：岳正
朝代：明

叵奈山人酷爱山，山中犹只是人间。不如跨鹤凌空去，心与闲云一样闲。
南寺僧人求草书·其二
作者：岳正
朝代：明

习懒投闲性自便，山门才到便欣然。僧家卷轴书题遍，似与僧家再结缘。
南山登高和周太守韵
作者：岳正
朝代：明

尘坱无端竟日侵，招提快与故人临。龙山事往成陈迹，莲社僧高识秽心。岭海此身千里外，故园回首五云深。何当棹却扁舟去，不问人间绂与簪。罗衣不怯晓寒侵，山寺追陪五马临。总是龙山遗俗会，须知鸡黍故人心。归田莫待桑榆晚，为客应惭岁月深。寄语西风休落帽，孟嘉头已不胜簪。无奈闲愁万种侵，重阳况在客中临。至今人爱登高节，自古谁知赏菊心。齐国江山悲感后，楚王台榭草莱深。未能免俗聊随俗，也把茱萸上鬓簪。
南山登高和周太守韵·其一
作者：岳正
朝代：明

尘坱无端竟日侵，招提快与故人临。龙山事往成陈迹，莲社僧高识秽心。岭海此身千里外，故园回首五云深。何当棹却扁舟去，不问人间绂与簪。
南山登高和周太守韵·其三
作者：岳正
朝代：明

无奈闲愁万种侵，重阳况在客中临。至今人爱登高节，自古谁知赏菊心。齐国江山悲感后，楚王台榭草莱深。未能免俗聊随俗，也把茱萸上鬓簪。
南山登高和周太守韵·其二
作者：岳正
朝代：明

罗衣不怯晓寒侵，山寺追陪五马临。总是龙山遗俗会，须知鸡黍故人心。归田莫待桑榆晚，为客应惭岁月深。寄语西风休落帽，孟嘉头已不胜簪。
双燕
作者：岳正
朝代：明

小堂新敞未为华，双燕频来语似夸。尔欲营巢无不可，去年今日在谁家。道心祗与静相宜，燕子营巢未必知。鱼钥不防歌舞夜，闲门闭早启关迟。
双燕·其一
作者：岳正
朝代：明

小堂新敞未为华，双燕频来语似夸。尔欲营巢无不可，去年今日在谁家。
双燕·其二
作者：岳正
朝代：明
体裁：七言绝句

道心祗与静相宜，燕子营巢未必知。鱼钥1不防歌舞夜，闲门闭早启关迟。
双燕·其二
作者：岳正
朝代：明

道心祗与静相宜，燕子营巢未必知。鱼钥不防歌舞夜，闲门闭早启关迟。
吴时极菜园
作者：岳正
朝代：明

春风吹春春雨肥，畦南畦北腻如脂。日食都无万钱费，先生自有畦中芝。朝为羹、暮为糜，软蒸烂煮皆所宜。撑肠拄腹卧不得，夜半起舞还生悲。可怜四海多疮痍，民财已竭民力疲。烹龙炮凤日不足，肉食诸公知不知。君不见，咬得此根事可为，岂无大道能济时？先生莫守千瓮韭，要令四海无寒饥。
和翟志恭大理韵
作者：岳正
朝代：明
体裁：七言律诗

万里书来拭泪看，瘴乡儿女报平安。家临杜曲1虽云远，路比潮阳未是难。世事竟分谁得失，人情何用苦悲欢。圣明兼见沧溟外，莫为鲈鱼忆钓滩。
和翟志恭大理韵
作者：岳正
朝代：明

万里书来拭泪看，瘴乡儿女报平安。家临杜曲虽云远，路比潮阳未是难。世事竟分谁得失，人情何用苦悲欢。圣明兼见沧溟外，莫为鲈鱼忆钓滩。
哭堂儿
作者：岳正
朝代：明

我年五十四，四次举儿子。阿增十九龄，志业总可喜。岂不恸其夭，谓有堂儿恃。应元与祖授，孩殇且勿齿。仁者必有后，古贤范世语。我讵敢为恶，堂儿竟童死。失明固可讥，不忧亦去理。悲哉呜咽声，惧成不孝尔。
哭杨文贞（1）太师
作者：岳正
朝代：明
体裁：七言律诗

硕辅古来由岳降，直从申甫2到今公。玉堂望重文章伯，金匮书缄社稷功。一代伟人嗟已矣，四朝元老更谁同。可怜一掬羊昙泪3，洒向西风落木中。
哭杨文贞（1）太师
作者：岳正
朝代：明

硕辅古来由岳降，直从申甫到今公。玉堂望重文章伯，金匮书缄社稷功。一代伟人嗟已矣，四朝元老更谁同。可怜一掬羊昙泪，洒向西风落木中。
四皓图
作者：岳正
朝代：明

祖龙长策不知图，空筑长城远备胡。四老朝廷安一老，当时谁得杀扶苏。惠统安危覆手间，都将鹤发动龙颜。元功空佩通侯印，不及芒鞋一下山。谁云盛德格天难，国本将危又复安。试按楚歌评汉祖，沛公元不溺儒冠。避汉逃秦智虑周，谁知亦堕子房谋。可怜他日安刘嘱，不及留侯及绛侯。
四皓图·其一
作者：岳正
朝代：明
体裁：七言绝句

祖龙1长策不知图，空筑长城远备胡。四老朝廷安一老，当时谁得杀扶苏2。
四皓图·其一
作者：岳正
朝代：明

祖龙长策不知图，空筑长城远备胡。四老朝廷安一老，当时谁得杀扶苏。
四皓图·其三
作者：岳正
朝代：明
体裁：七言绝句

谁云盛德格天难，国本将危又复安。试按楚歌评汉祖，沛公元不溺儒冠3。
四皓图·其三
作者：岳正
朝代：明

谁云盛德格天难，国本将危又复安。试按楚歌评汉祖，沛公元不溺儒冠。
四皓图·其二
作者：岳正
朝代：明

惠统安危覆手间，都将鹤发动龙颜。元功空佩通侯印，不及芒鞋一下山。
四皓图·其四
作者：岳正
朝代：明
体裁：七言绝句

避汉逃秦智虑周，谁知亦堕子房谋。可怜他日安刘嘱，不及留侯4及绛侯5。
四皓图·其四
作者：岳正
朝代：明

避汉逃秦智虑周，谁知亦堕子房谋。可怜他日安刘嘱，不及留侯及绛侯。
四皓图（1）
作者：岳正
朝代：明

汉高骑马鞭群雄，驾驭不到商山中。山中潜龙惜鳞甲，肯与走狗同牢笼。野鸡宫中颜色老，恩爱何人为最好。戚姬未彘惠统危，鹤书急走商山道。山中潜龙始一来，楚歌楚舞双徘徊。抚图令人长叹息，叹息留侯真有才。
夜雨呈同志
作者：岳正
朝代：明
体裁：七言律诗

雨中灯火夜堂深，无限闲愁损客心。献玉不逢经两刖1，屠龙2学得破千金。生逢邓禹应相笑3，老学南阳只漫吟4。满目风尘双短鬓，为谁萧索不胜簪。
夜雨呈同志
作者：岳正
朝代：明

雨中灯火夜堂深，无限闲愁损客心。献玉不逢经两刖，屠龙学得破千金。生逢邓禹应相笑，老学南阳只漫吟。满目风尘双短鬓，为谁萧索不胜簪。
奉寄杜侍郎先生
作者：岳正
朝代：明

文场昔日旧持衡，玉笋班尘第一名。交谊敢同金谷醉，宦游偶伴玉堂荣。心知散地淹豪杰，首在先朝荐老成。十载相违双鬓雪，不才今已负门生。
奉饯季方先生
作者：岳正
朝代：明
体裁：七言律诗

滦江江上水悠悠，送客江边莫上楼。五岭瘴高烟蔽日，两孤云湿雨鸣秋。丰城剑气1东南起，合浦珠2光昼夜浮。祭罢鳄鱼3归去晚，刺桐花外月如钩。
奉饯季方先生
作者：岳正
朝代：明

滦江江上水悠悠，送客江边莫上楼。五岭瘴高烟蔽日，两孤云湿雨鸣秋。丰城剑气东南起，合浦珠光昼夜浮。祭罢鳄鱼归去晚，刺桐花外月如钩。
安陵道中与岳季方阁老许彬
作者：岳正
朝代：明
体裁：七言律诗

门毁承天火尚红，词臣被黜向江东。斩蛟徒有旌阳剑，报主空怀忠武1风。道上钩衣苍耳子，林间聒客白头翁。苍苍肯为生民计，终遣端人辅圣躬。
安陵道中与岳季方阁老许彬
作者：岳正
朝代：明

门毁承天火尚红，词臣被黜向江东。斩蛟徒有旌阳剑，报主空怀忠武风。道上钩衣苍耳子，林间聒客白头翁。苍苍肯为生民计，终遣端人辅圣躬。
寄袁永州
作者：岳正
朝代：明
体裁：七言绝句

山不疑人人自疑，苍梧被枉已多时。零陵召父1经游地，莫向愚溪强赋诗。
寄袁永州
作者：岳正
朝代：明

山不疑人人自疑，苍梧被枉已多时。零陵召父经游地，莫向愚溪强赋诗。
小屋
作者：岳正
朝代：明

小屋刚容我，闲居怕见人。蹉跎过半世，疏散又三春。性懒将成癖，心安不觉贫。广堂虽可爱，难保得天真。
张医士杏林图
作者：岳正
朝代：明
体裁：古风

匡庐之山高几许，香炉峰入青云里。云里仙家传姓张，直向峰头开草堂。堂前杏林接原野，尽是居人为栽者。东风吹春春不住，千树万树飞红雨。红雨飞残碧玉枝，黄金子结何离离。仙翁富此知何用，年来半与贫穷共。贫者不困病者痊，感恩欲报良无缘。但愿花开复结实，仙翁一住三千年。
张医士杏林图
作者：岳正
朝代：明

匡庐之山高几许？香炉峰入青云里。云里仙家传姓张，直向峰头开草堂。堂前杏林接原野，尽是居人为栽者。东风吹春春不住，千树万树飞红雨。红雨飞残碧玉枝，黄金子结何离离。仙翁富此知何用，年来半与贫穷共。贫者不困病者痊，感恩欲报良无缘。但愿花开复结实，仙翁一住三千年。
张家湾舟中
作者：岳正
朝代：明
体裁：七言律诗

被罪承恩岭外游，思乡何处仲宣楼。风霜万里蛮荒夜，烟雨三江泽国秋。不信功名成梦觉，早闻富贵等云浮。令人却羡桐江叟4，长拥羊裘把钓钩。
张家湾舟中
作者：岳正
朝代：明

被罪承恩岭外游，思乡何处仲宣楼。风霜万里蛮荒夜，烟雨三江泽国秋。不信功名成梦觉，早闻富贵等云浮。令人却羡桐江叟，长拥羊裘把钓钩。
彭阁老仙桃图
作者：岳正
朝代：明

度索山头一种蟠，彩霞晴映紫宸寒。朝回带得春风面，传与人间作画看。
感怀
作者：岳正
朝代：明

黄金沽白酒，买醉不买醒。青春浪成老，绿发余几茎。历观今古人，谁许完好名。相思复相念，展转难为情。中夜耿无寐，起坐待天明。
慕邵
作者：岳正
朝代：明
体裁：七言绝句

年才五十便休官，却向床头学弄丸1。不觉冁然开口笑，邵家生活这般般。
慕邵
作者：岳正
朝代：明

年才五十便休官，却向床头学弄丸。不觉冁然开口笑，邵家生活这般般。
拟献幸太学颂
作者：岳正
朝代：明
体裁：四言诗

天开皇明，奄4有下方，垂百斯年，中叶弥昌。太祖太宗，仁庙宣考，四圣同功，以传以绍5。皇御八极6，清明在躬，仁渐义摩，道冶德熔。际海之南，穷北之漠，东国西戎，式歌且乐。皇躬不庸，载谦载冲7，乃命司空，新此学宫。有严庙貌8，威仪肃肃，有秩黉9堂，榱桷10矗矗。庖廪次舍，偕作协兴，曾不阅月，有司告成。帝曰：噫嘻！此实自我，我不先焉，何以率惰。乃命太常，炮牛炙羊，铏羹大胾12，有苾其芳。乃命馆人13，法驾是陈，玉辂金根，绎绎循循。龙旗扬扬，和鸾雍雍，我皇戾止14，颙卬15斯容。玉帛煌煌，鼓钟锵锵，我皇渊塞16，以将祀享。诸侯皇皇，大夫济济，我皇于穆，载宣经理。龙行云从，秋斯鸣蛩，亿万斯年，于乐辟雍17。辟水洋洋，圣谟18孔彰，臣佩德音，没世不忘。载拜稽首，请作颂辞，于以祈嘏19，于以祝厘20。祚我皇明，如日斯升，我皇攸宁，百千万龄。
拟献幸太学颂
作者：岳正
朝代：明

天开皇明，奄有下方，垂百斯年，中叶弥昌。太祖太宗，仁庙宣考，四圣同功，以传以绍。皇御八极，清明在躬，仁渐义摩，道冶德熔。际海之南，穷北之漠，东国西戎，式歌且乐。皇躬不庸，载谦载冲，乃命司空，新此学宫。有严庙貌，威仪肃肃，有秩黉堂，榱桷矗矗。庖廪次舍，偕作协兴，曾不阅月，有司告成。帝曰：噫嘻！此实自我，我不先焉，何以率惰。乃命太常，炮牛炙羊，铏羹大胾，有苾其芳。乃命馆人，法驾是陈，玉辂金根，绎绎循循。龙旗扬扬，和鸾雍雍，我皇戾止，颙卬斯容。玉帛煌煌，鼓钟锵锵，我皇渊塞，以将祀享。诸侯皇皇，大夫济济，我皇于穆，载宣经理。龙行云从，秋斯鸣蛩，亿万斯年，于乐辟雍。辟水洋洋，圣谟孔彰，臣佩德音，没世不忘。载拜稽首，请作颂辞，于以祈嘏，于以祝厘。祚我皇明，如日斯升，我皇攸宁，百千万龄。
散步河滨至安陵（1）与许阁老舍舟岸行，许有诗见投，依韵奉和
作者：岳正
朝代：明

散步河滨夕照红，绿杨低拂岸西东。寡妻亦解忧周室，渔父从教笑屈忠。老去丹心能益壮，愁来白发欲成翁。休怜谪宦终蹉跌，闻说王臣尚匪躬。
方氏贞静诗
作者：岳正
朝代：明
体裁：七言律诗

结发初成燕尔婚，已将心事许深恩。箜篌2竟作凭河别，精卫3长衔渡海冤。孟母4教还成令子，赵孤存5不藉公孙。高风千古清人骨，贞节无惭号德门。
方氏贞静诗
作者：岳正
朝代：明

结发初成燕尔婚，已将心事许深恩。箜篌竟作凭河别，精卫长衔渡海冤。孟母教还成令子，赵孤存不藉公孙。高风千古清人骨，贞节无惭号德门。
无题（追和元马伯庸韵）
作者：岳正
朝代：明

十载寻真到汉江，偶因请佩识旌幢。齐奴不吝珠三斛，雍伯全拼璧五双。琥珀梦浓贪伏枕，璃琉光冷怪当窗。鸾胶祗是仙家药，续得冰弦胜玉琮。祸水无情火伏光，赏真人属老披香。妆成珠赐通宵白，浴罢金酬百饼黄。宫婢貌难当万乘，玉环心不在三郎。昭阳殿里熊皮席，绿发长迷赤凤裳。拾得星槎趁海潮，两姬夹侍百花娇。朝临元圃家应近，晚过银潢路始遥。翠幄获瞻天帝表，霓裳看舞月娥腰。彩云端里刚风外，声彻鸾笙与凤箫。舜画衣裳合命垂，上林肺渴倩谁医。可怜凤友鸾交夜，不觉钟鸣漏尽时。真逸头颅青未改，隐侯腰带瘦频移。眉尖今古愁无限，消得樽前酒一卮。
无题（追和元马伯庸韵）·其一
作者：岳正
朝代：明
体裁：七言律诗

十载寻真到汉江，偶因请佩识旌幢1。齐奴不吝珠三斛，雍伯全拼璧五双。琥珀梦浓贪伏枕，璃琉光冷怪当窗。鸾胶祗是仙家药，续得冰弦胜玉琮2。
无题（追和元马伯庸韵）·其一
作者：岳正
朝代：明

十载寻真到汉江，偶因请佩识旌幢。齐奴不吝珠三斛，雍伯全拼璧五双。琥珀梦浓贪伏枕，璃琉光冷怪当窗。鸾胶祗是仙家药，续得冰弦胜玉琮。
无题（追和元马伯庸韵）·其三
作者：岳正
朝代：明

拾得星槎趁海潮，两姬夹侍百花娇。朝临元圃家应近，晚过银潢路始遥。翠幄获瞻天帝表，霓裳看舞月娥腰。彩云端里刚风外，声彻鸾笙与凤箫。
无题（追和元马伯庸韵）·其二
作者：岳正
朝代：明

祸水无情火伏光，赏真人属老披香。妆成珠赐通宵白，浴罢金酬百饼黄。宫婢貌难当万乘，玉环心不在三郎。昭阳殿里熊皮席，绿发长迷赤凤裳。
无题（追和元马伯庸韵）·其四
作者：岳正
朝代：明

舜画衣裳合命垂，上林肺渴倩谁医。可怜凤友鸾交夜，不觉钟鸣漏尽时。真逸头颅青未改，隐侯腰带瘦频移。眉尖今古愁无限，消得樽前酒一卮。
春日杂兴和陈宣之韵
作者：岳正
朝代：明

嗟嗟荆山玉，璞中美不扬。不殊瓦与砾，弃置官道傍。一朝秦相国，琢成龙凤章。沐浴献天子，千载仰馀光。姣姣闺中女，玉质世无并。却嫌脂粉恶，反为颜色病。况有兰蕙心，平生抱贞静。择对嫁已晚，卿家何日聘。北山有梓材，南山有乔木。乔木邛以直，梓材俯且曲。睹兹恒怵惕，睊睊动心目。庶几日勉旃，无遗彼羞辱。煮革能成胶，刳树乃成漆。以胶投漆中，不见有痕迹。古人不可作，古道不可述。忍为纤纤徒，熟路生荆棘。
春日杂兴和陈宣之韵·其一
作者：岳正
朝代：明
体裁：古风

嗟嗟荆山玉，璞1中美不扬。不殊瓦与砾，弃置官道傍。一朝秦相国，琢成龙凤章。沐浴献天子，千载仰馀光。
春日杂兴和陈宣之韵·其一
作者：岳正
朝代：明

嗟嗟荆山玉，璞中美不扬。不殊瓦与砾，弃置官道傍。一朝秦相国，琢成龙凤章。沐浴献天子，千载仰馀光。
春日杂兴和陈宣之韵·其三
作者：岳正
朝代：明
体裁：古风

北山有梓材，南山有乔木。乔木邛2以直，梓材俯且曲。睹兹恒怵惕3，睊睊4动心目。庶几日勉旃，无遗彼羞辱。
春日杂兴和陈宣之韵·其三
作者：岳正
朝代：明

北山有梓材，南山有乔木。乔木邛以直，梓材俯且曲。睹兹恒怵惕，睊睊动心目。庶几日勉旃，无遗彼羞辱。
春日杂兴和陈宣之韵·其二
作者：岳正
朝代：明

姣姣闺中女，玉质世无并。却嫌脂粉恶，反为颜色病。况有兰蕙心，平生抱贞静。择对嫁已晚，卿家何日聘。
春日杂兴和陈宣之韵·其四
作者：岳正
朝代：明

煮革能成胶，刳树乃成漆。以胶投漆中，不见有痕迹。古人不可作，古道不可述。忍为纤纤徒，熟路生荆棘。
晚过德州再呈许阁老
作者：岳正
朝代：明
体裁：七言律诗

蓼花映水夹堤红，萧飒平原古郡东。谐谑苦无方朔1智，江湖徒有魏牟忠2。傍人见笑歌渔父，吊客相逢说塞翁。此意虽同吾更远，天涯尽处置微躬。
晚过德州再呈许阁老
作者：岳正
朝代：明

蓼花映水夹堤红，萧飒平原古郡东。谐谑苦无方朔智，江湖徒有魏牟忠。傍人见笑歌渔父，吊客相逢说塞翁。此意虽同吾更远，天涯尽处置微躬。
景陶
作者：岳正
朝代：明

归去来兮不是辞，陶家家数正如斯。近来次第施行尽，只欠临流会赋诗。
李在画为叶与中作
作者：岳正
朝代：明

草草如荒意不荒，云根老树带疏葟。摩挲二十年前墨，还有谁如李在狂。
李录事挽诗
作者：岳正
朝代：明

不到龙门定几时，伤心宁忍赋哀辞。一官老去方蒙调，多病年来竟莫支。岂为荆山无玉献，只应沧海有珠遗。仪型尚觉风流在，独坐空斋有所思。
杨氏忠孝堂
作者：岳正
朝代：明
体裁：古风

故人尺素1来朔方，邀我为赋忠孝堂。忠孝将军身姓杨，虎头猿臂八尺长。父兄子弟镇边疆，门阀上拟郭汾阳2。尔来分阃才三霜，解使声名如许香。平生最笑马与臧3，鸣剑抵掌无乃狂。骁捷不数王彦章，方略仅许赵破羌。前年耀兵青海傍，犬戎恃强来陆梁。铁骑十万请自当，目眦磔裂须髯张。弯弧射杀左贤王4，马前系颈单于降。战酣但见日色黄，一身那顾七十创。捷书星飞达未央，诏许赤组绾金章。吾闻功成名亦扬，丈夫忠孝莫此良。华堂杰构摩空苍，巍然千载鲁灵光。
杨氏忠孝堂
作者：岳正
朝代：明

故人尺素来朔方，邀我为赋忠孝堂。忠孝将军身姓杨，虎头猿臂八尺长。父兄子弟镇边疆，门阀上拟郭汾阳。尔来分阃才三霜，解使声名如许香。平生最笑马与臧，鸣剑抵掌无乃狂。骁捷不数王彦章，方略仅许赵破羌。前年耀兵青海傍，犬戎恃强来陆梁。铁骑十万请自当，目眦磔裂须髯张。弯弧射杀左贤王，马前系颈单于降。战酣但见日色黄，一身那顾七十创。捷书星飞达未央，诏许赤组绾金章。吾闻功成名亦扬，丈夫忠孝莫此良。华堂杰构摩空苍，巍然千载鲁灵光。
桃源图
作者：岳正
朝代：明
体裁：古风

小桨轻摇帆半斜，仙山似有浮云遮。前溪后溪响流水，千树万树开桃花。图画已成晋故事，风俗还是秦人家。退之1元亮不可问，小立空庭漫自嗟。
桃源图
作者：岳正
朝代：明

小桨轻摇帆半斜，仙山似有浮云遮。前溪后溪响流水，千树万树开桃花。图画已成晋故事，风俗还是秦人家。退之元亮不可问，小立空庭漫自嗟。
桔井
作者：岳正
朝代：明
体裁：七言律诗

仙翁酿得洞庭秋，一滴能令痼疾瘳。石甃1静涵云液冷，银床光动玉华浮。碧桃漫说来琼岛，绛雪虚传出阆州2。我欲相从换毛骨，不知还解乞人不。
桔井
作者：岳正
朝代：明

仙翁酿得洞庭秋，一滴能令痼疾瘳。石甃静涵云液冷，银床光动玉华浮。碧桃漫说来琼岛，绛雪虚传出阆州。我欲相从换毛骨，不知还解乞人不。
毛素轩挽诗
作者：岳正
朝代：明

丹诏曾沾锡虎符，一官如隐卧三吴。闲寻春色来黄岭，细咏周诗到白驹。何必蛟龙终得雨，须知鸾凤已能雏。不堪玉树埋秋草，欲吊无因致束刍。
游崆峒山（1）
作者：岳正
朝代：明

两壁微开一径遥，愁怀到此已全消。鸟声入谷成呼应，山色迎晖欲动摇。几处悬崖颓复定，千寻飞瀑堕还跳。圣恩若许宽羁绁，愿卜幽居作老樵。扪薜攀萝捷似猱，上方能到敢辞劳。象王世界三千大，鹏背扶摇九万高。露气依稀成沆瀣，泉声宛转奏琅璈。凭高不尽登临兴，怅望东南学舜号。金景晶荧散彩霞，白云中是广成家。群山缭绕青屏合，一水萦回玉带斜。古殿有基还草色，断碑无字半苔花。苍松两两岚光外，疑见轩辕旧翠华。古殿金容锁闲寥，断碑多是记前朝。桃源已觉茫无路，蓬鬓谁能老不凋。元鹤几年巢石窦，翠华何日度仙桥。鼎湖龙去仙踪远，留与山僧避俗嚣。好山多在乱山丛，紫翠葱茏出半空。但觉鸟飞青嶂外，不知身在画图中。人间车马尘难到，海上蓬莱路或通。最喜多情双皂鹤，飞来飞去广寒宫。万古崆峒胜不磨，洞天天下数无多。弯环冈阜眉横黛，重叠峰峦髻涌螺。石榻静宜行倦卧，仙桥危待酒醒过。广成已化轩辕逝，未炼神丹奈老何。
游崆峒山（1）·其一
作者：岳正
朝代：明

两壁微开一径遥，愁怀到此已全消。鸟声入谷成呼应，山色迎晖欲动摇。几处悬崖颓复定，千寻飞瀑堕还跳。圣恩若许宽羁绁，愿卜幽居作老樵。
游崆峒山（1）·其三
作者：岳正
朝代：明

金景晶荧散彩霞，白云中是广成家。群山缭绕青屏合，一水萦回玉带斜。古殿有基还草色，断碑无字半苔花。苍松两两岚光外，疑见轩辕旧翠华。
游崆峒山（1）·其二
作者：岳正
朝代：明
体裁：七言律诗

扪薜攀萝捷似猱，上方能到敢辞劳。象王世界三千大，鹏背扶摇九万高。露气依稀成沆瀣，泉声宛转奏琅璈2。凭高不尽登临兴，怅望东南学舜号。
游崆峒山（1）·其二
作者：岳正
朝代：明

扪薜攀萝捷似猱，上方能到敢辞劳。象王世界三千大，鹏背扶摇九万高。露气依稀成沆瀣，泉声宛转奏琅璈。凭高不尽登临兴，怅望东南学舜号。
游崆峒山（1）·其五
作者：岳正
朝代：明

好山多在乱山丛，紫翠葱茏出半空。但觉鸟飞青嶂外，不知身在画图中。人间车马尘难到，海上蓬莱路或通。最喜多情双皂鹤，飞来飞去广寒宫。
游崆峒山（1）·其六
作者：岳正
朝代：明
体裁：七言律诗

万古崆峒胜不磨，洞天天下数无多。弯环冈阜眉横黛，重叠峰峦髻涌螺。石榻静宜行倦卧，仙桥危待酒醒过。广成已化轩辕逝，未炼神丹奈老何。
游崆峒山（1）·其四
作者：岳正
朝代：明

古殿金容锁闲寥，断碑多是记前朝。桃源已觉茫无路，蓬鬓谁能老不凋。元鹤几年巢石窦，翠华何日度仙桥。鼎湖龙去仙踪远，留与山僧避俗嚣。
游柏林寺
作者：岳正
朝代：明
体裁：古风

晓从招提1游，同袍胜云集。中有缁衣流，恐是遁远匹。儒释偶相忘，宾主情更密，饭我蒲香馔，坐我沉檀室。相携历观览，继目了无极。载登大雄殿，俯瞰众僧窟。光辉互吞吐，金碧委狼藉。一区足众巧，富丽难具述。抚此百感生，徘徊以终日。
游柏林寺
作者：岳正
朝代：明

晓从招提游，同袍胜云集。中有缁衣流，恐是遁远匹。儒释偶相忘，宾主情更密，饭我蒲香馔，坐我沉檀室。相携历观览，继目了无极。载登大雄殿，俯瞰众僧窟。光辉互吞吐，金碧委狼藉。一区足众巧，富丽难具述。抚此百感生，徘徊以终日。
游盘谷有感
作者：岳正
朝代：明
体裁：七言律诗

早闻盘谷1序昌黎，今日追游信马蹄。河出孟门2知地险，山连王屋3觉天低。时当春暮花争发，路入林深鸟乱啼。高处不堪频眺望，边城犹未息征鼙。
游盘谷有感
作者：岳正
朝代：明

早闻盘谷序昌黎，今日追游信马蹄。河出孟门知地险，山连王屋觉天低。时当春暮花争发，路入林深鸟乱啼。高处不堪频眺望，边城犹未息征鼙。
漫吟三绝
作者：岳正
朝代：明

机于倚伏知消长，数向乘除识后先。此理世间谁会得，须知由我也由天。三仕谁非公养科，就中情在我偏多。一从忘我归来后，奈尔人间富贵何。忘机鸟兽可同群，名教翻将彼此分。试取古今人点检，中间几许不云云。
漫吟三绝·其一
作者：岳正
朝代：明

机于倚伏知消长，数向乘除识后先。此理世间谁会得，须知由我也由天。
漫吟三绝·其三
作者：岳正
朝代：明

忘机鸟兽可同群，名教翻将彼此分。试取古今人点检，中间几许不云云。
漫吟三绝·其二
作者：岳正
朝代：明

三仕谁非公养科，就中情在我偏多。一从忘我归来后，奈尔人间富贵何。
濯足
作者：岳正
朝代：明

踏遍天涯两足存，西驰未定又南奔。人间有水皆堪濯，何必沧浪一段浑。
燕台怀古
作者：岳正
朝代：明
体裁：七言律诗

督亢1陂荒2蔓草生，广阳宫废故城平。秋风易水3人何在，午夜卢沟月自明。召伯封疆4经几换，荆卿事业5尚虚名。黄金不置高台上6，似怪年来士价轻。
燕台怀古
作者：岳正
朝代：明

督亢陂荒蔓草生，广阳宫废故城平。秋风易水人何在，午夜卢沟月自明。召伯封疆经几换，荆卿事业尚虚名。黄金不置高台上，似怪年来士价轻。
王孟端枯木竹石
作者：岳正
朝代：明

九龙山人已仙去，空有灵迹留人间。到处若无鬼神护，云气何以时往还。铁网珊瑚就老时，龙宫未暇拾高枝。若教王恺当时有，惊杀齐奴未可知。
王孟端枯木竹石·其一
作者：岳正
朝代：明

九龙山人已仙去，空有灵迹留人间。到处若无鬼神护，云气何以时往还。
王孟端枯木竹石·其二
作者：岳正
朝代：明
体裁：七言绝句

铁网珊瑚就老时，龙宫未暇拾高枝。若教王恺1当时有，惊杀齐奴未可知。
王孟端枯木竹石·其二
作者：岳正
朝代：明

铁网珊瑚就老时，龙宫未暇拾高枝。若教王恺当时有，惊杀齐奴未可知。
瑞竹诗
作者：岳正
朝代：明

花容妩媚竹幽独，道人爱花不爱竹。斫竹障花倒插地，逆施巳分无生意。谁料天公为斡旋，花容不久竹反妍。道人一见称为瑞，昔者贱之今日贵。世间此事纷如麻，岂独区区竹与花。为君短歌不成调，落日掀髯空自嗟。
瘦马图
作者：岳正
朝代：明
体裁：七言绝句

棱棱寒影屹如山，正坐奚1官秣饲悭2。纵使千金求骏骨，如今岂合在天闲。
瘦马图
作者：岳正
朝代：明

棱棱寒影屹如山，正坐奚官秣饲悭。纵使千金求骏骨，如今岂合在天闲。
盛子昭画
作者：岳正
朝代：明

半世生涯落水乡，也曾轻犯横波狂。日西松影长千尺，闲倚秋空数雁行。
秋潦（1）有感
作者：岳正
朝代：明
体裁：古风

积潦未经日，谁教水虫游。薄暮积潦冱2，水虫随巳休。乃知造物者，不独于蜉蝣。蟠桃三千年，灵椿五百秋。风霜既历历，岁月亦悠悠。自是由乘除，举世惊短修。遂令得失徒，浪喜还浪愁。达人观大观，委心任去留。
秋潦（1）有感
作者：岳正
朝代：明

积潦未经日，谁教水虫游。薄暮积潦冱，水虫随巳休。乃知造物者，不独于蜉蝣。蟠桃三千年，灵椿五百秋。风霜既历历，岁月亦悠悠。自是由乘除，举世惊短修。遂令得失徒，浪喜还浪愁。达人观大观，委心任去留。
竹枝词
作者：岳正
朝代：明
体裁：词

郎从月下看吴钩1，妾向郎前问所由。闻道敌人今未灭，将欲西去觅封侯。
竹枝词
作者：岳正
朝代：明

郎从月下看吴钩，妾向郎前问所由，闻道敌人今未灭，将欲西去觅封侯。
答孔宗文大理问出期
作者：岳正
朝代：明
体裁：七言律诗

一自先朝感赐环1，年来习懒渐成顽。江河既导宜宗海，麇鹿难驯却恋山。已觉梦曾惊虎口，岂知身复簉2鹓班。闭门不是图高尚，祗恐相逢益厚颜。
答孔宗文大理问出期
作者：岳正
朝代：明

一自先朝感赐环，年来习懒渐成顽。江河既导宜宗海，麇鹿难驯却恋山。已觉梦曾惊虎口，岂知身复簉鹓班。闭门不是图高尚，祗恐相逢益厚颜。
答李甥士常
作者：岳正
朝代：明
体裁：古风

李郎勋阀子，被服作儒生。年少胆气粗，俗尚鸿毛轻。平视裘马豪，横突辞赋营。前瞻圣贤域，徐闯八九程。譬如堂堂陈，势莫敢与争。又如虎负嵎，可避不可撄1。况服声利驾，肯移跬步旌。齐由尚功大，鲁以秉礼名。在忽故辞偶，于渭事亲迎。道同千方合，书组万缕情。讵谓林下穷，可馆世上英。临风歌玉树，促刺愧冰清。
答李甥士常
作者：岳正
朝代：明

李郎勋阀子，被服作儒生。年少胆气粗，俗尚鸿毛轻。平视裘马豪，横突辞赋营。前瞻圣贤域，徐闯八九程。譬如堂堂陈，势莫敢与争。又如虎负嵎，可避不可撄。况服声利驾，肯移跬步旌。齐由尚功大，鲁以秉礼名。在忽故辞偶，于渭事亲迎。道同千方合，书组万缕情。讵谓林下穷，可馆世上英。临风歌玉树，促刺愧冰清。
红梅
作者：岳正
朝代：明

玉质谁教吐绛英，碧栏干外一枝横。只应春色浓如酒，醉倚东风睡未醒。
经筵（1）初开有述
作者：岳正
朝代：明
体裁：七言律诗

讲殿弘开集缙绅2，缉熙3圣学载经纶。黄封既醉天庖酒，白铤4还颁内帑银。自古明良难际遇，方今鱼水契君臣。龙墀接武皆麟趾，未许驽骀逐后尘。
经筵（1）初开有述
作者：岳正
朝代：明

讲殿弘开集缙绅，缉熙圣学载经纶。黄封既醉天庖酒，白铤还颁内帑银。自古明良难际遇，方今鱼水契君臣。龙墀接武皆麟趾，未许驽骀逐后尘。
老梅
作者：岳正
朝代：明

几年漂泊海天涯，谁送清贫太守家。一节自教生意足，寸心人作死灰夸。维摩老病依天女，姑射新妆泛月槎。好是东君消息近，残冬先著早春花。
至邢台二十里铺题壁
作者：岳正
朝代：明

欲凭赤手缚顽鲸，多少行人笑独醒。万里玉关何处是，不堪飞梦绕亲庭。
致仕后戏作
作者：岳正
朝代：明

五十归来谢世纷，百年劳逸喜平分。不应又受先生号，去与青山管白云。云山到处供诗料，花鸟随时换乐歌。若说不贪谁肯信，世间此色我偏多。
致仕后戏作·其一
作者：岳正
朝代：明

五十归来谢世纷，百年劳逸喜平分。不应又受先生号，去与青山管白云。
致仕后戏作·其二
作者：岳正
朝代：明

云山到处供诗料，花鸟随时换乐歌。若说不贪谁肯信，世间此色我偏多。
花鸟图
作者：岳正
朝代：明

路入仙源世已迷，洞门霞绕碧天低。刘郎不解春将老，只为思归日夜啼。侍宴归来簇绛云，夜深冷露透猩裙。阿环唤醒纱橱梦，间拂菱花照宿醺。霜染平江翠欲飞，波心夜半度灵妃。可怜一掬苍梧泪，拭遍当年旧制衣。姑射仙人跨翠鸾，风前环佩响珊珊。玉箫吹彻江南意，孤梦回时月正寒。
花鸟图·其一
作者：岳正
朝代：明

路入仙源世已迷，洞门霞绕碧天低。刘郎不解春将老，只为思归日夜啼。
花鸟图·其三
作者：岳正
朝代：明

霜染平江翠欲飞，波心夜半度灵妃。可怜一掬苍梧泪，拭遍当年旧制衣。
花鸟图·其二
作者：岳正
朝代：明
体裁：七言绝句

侍宴归来簇绛云，夜深冷露透猩裙。阿环唤醒纱橱梦，间拂菱花照宿醺1。
花鸟图·其二
作者：岳正
朝代：明

侍宴归来簇绛云，夜深冷露透猩裙。阿环唤醒纱橱梦，间拂菱花照宿醺。
花鸟图·其四
作者：岳正
朝代：明

姑射仙人跨翠鸾，风前环佩响珊珊。玉箫吹彻江南意，孤梦回时月正寒。
荔枝
作者：岳正
朝代：明
体裁：七言律诗

水苍火齐逗精光，一道平溪两岸芳。竞富石家红锦障，赌棋康乐紫罗囊。摘来磈磊1砂初结，嚼罢冷瀼露已霜。却念天庖供御府，孤臣无路荐甘香。
荔枝
作者：岳正
朝代：明

水苍火齐逗精光，一道平溪两岸芳。竞富石家红锦障，赌棋康乐紫罗囊。摘来磈磊砂初结，嚼罢冷瀼露已霜。却念天庖供御府，孤臣无路荐甘香。
莆阳郡斋观物有感
作者：岳正
朝代：明

呼童乘露采松花，巢鹤惊飞月已斜。待久不来眠不得，为怜今夜宿谁家。野鹿将羔晚饮溪，溪边草树路途迷。童奴采与松花食，只在吾家草舍西。石泓近日小鱼游，云起风生水更幽。抛饭饲时争出没，胡僧过说是灵湫。龟儿求食缘阶楹，料是惊人止复行。半饷不知何处去，依然又在落花坑。蚍蜉来往自行行，借问何因有底忙。试把糠秕闲撒着，纷然争取穴中藏。蜜脾香引暖风微，古木苍蜂子各飞。怪底儿曹窗外噪，隔林收得满笼归。山柘春深饶野蚕，暖风薰拂已三眠。待渠化作飞蛾去，拾取枝头茧酿绵。苍鹰寻食掠疏篱，乳雀惊飞乱入帷。自启萝关放教去，巢中黄口正啼饥。松醪味熟类新荷，怪底青蝇两日多。若也无香也无臭，定应无意到岩阿。杖藜徐步小园春，一日千回不厌频。野雉伏雏随处有，公然都不解惊人。
莆阳郡斋观物有感·其一
作者：岳正
朝代：明

呼童乘露采松花，巢鹤惊飞月已斜。待久不来眠不得，为怜今夜宿谁家。
莆阳郡斋观物有感·其七
作者：岳正
朝代：明

山柘春深饶野蚕，暖风薰拂已三眠。待渠化作飞蛾去，拾取枝头茧酿绵。
莆阳郡斋观物有感·其三
作者：岳正
朝代：明
体裁：七言绝句

石泓2近日小鱼游，云起风生水更幽。抛饭饲时争出没，胡僧过说是灵湫3。
莆阳郡斋观物有感·其三
作者：岳正
朝代：明

石泓近日小鱼游，云起风生水更幽。抛饭饲时争出没，胡僧过说是灵湫。
莆阳郡斋观物有感·其九
作者：岳正
朝代：明

松醪味熟类新荷，怪底青蝇两日多。若也无香也无臭，定应无意到岩阿。
莆阳郡斋观物有感·其二
作者：岳正
朝代：明

野鹿将羔晚饮溪，溪边草树路途迷。童奴采与松花食，只在吾家草舍西。
莆阳郡斋观物有感·其五
作者：岳正
朝代：明

蚍蜉来往自行行，借问何因有底忙。试把糠秕闲撒着，纷然争取穴中藏。
莆阳郡斋观物有感·其八
作者：岳正
朝代：明

苍鹰寻食掠疏篱，乳雀惊飞乱入帷。自启萝关放教去，巢中黄口正啼饥。
莆阳郡斋观物有感·其六
作者：岳正
朝代：明

蜜脾香引暖风微，古木苍蜂子各飞。怪底儿曹窗外噪，隔林收得满笼归。
莆阳郡斋观物有感·其十
作者：岳正
朝代：明

杖藜徐步小园春，一日千回不厌频。野雉伏雏随处有，公然都不解惊人。
莆阳郡斋观物有感·其四
作者：岳正
朝代：明

龟儿求食缘阶楹，料是惊人止复行。半饷不知何处去，依然又在落花坑。
莆阳（1）迎春
作者：岳正
朝代：明

万里飘风一逐臣，帝教再起牧吾民。非才窃愧天边宠，病体难胜海上春。箫鼓暂同田舍乐，庖厨不减布衣贫。故园松菊应无恙，总辨芳心待主人。
营建纪成诗
作者：岳正
朝代：明
体裁：四言诗

天眷皇明，诞命高祖。俯建万方，定都江浒。如龙斯蟠，如虎斯踞。以朝以会，以享以祀。逖矣厥谟，钦于世世。天眷皇明，亦启文祖。为厥孙谋，聿又胥宇。碣石之西，太行之东。有严厥宫，四海是同。维帝即祚，夙夜顾諟。神既受职，民亦绥祉。乃继乃述，乃经乃营。戢此土工，为万国宗。有赫朝堂，有翼庙庭。琐琐公府，总总偕兴。士方耕矣，女方筬矣。曾是不惊，奏功成矣。匪臣之功，伊民之力。匪民之力，维帝之则。帝曰：匪予文祖之德。天相文祖，烂其营室。
诸公会荐兵部侍郎得迁福建知府留别京朝诸友
作者：岳正
朝代：明

清朝求士渴思浆，虚负诸公此荐章。先帝有怀曾赐召，孤臣无命合投荒。独愁新路开荆棘，敢谓长才是庙廊。关塞江湖皆万里，壮游心事却粗偿。
读史 其一 宋太祖
作者：岳正
朝代：明

家母素知儿有志，他人却道帝无心。史官兼载非相牾，后世那知费讨寻。
读史 其三 杜后
作者：岳正
朝代：明

阿母要盟毕竟寒，个中书记独相干。晋王不肯轻传弟，欲说陈桥事似难。
读史 其二 宋太宗
作者：岳正
朝代：明

仓卒陈桥事变时，都知不与恐难辞。黄袍不是寻常物，谁信军中偶得之。
读史 其四 赵普
作者：岳正
朝代：明

两主开基失早图，判官作宰太模糊。鲁论本是兴王业，只恐胸中一字无。
读史·宋太祖
作者：岳正
朝代：明

家母素知儿有志，他人却道帝无心。史官兼载非相牾，后世那知费讨寻。仓卒陈桥事变时，都知不与恐难辞。黄袍不是寻常物，谁信军中偶得之。阿母要盟毕竟寒，个中书记独相干。晋王不肯轻传弟，欲说陈桥事似难。两主开基失早图，判官作宰太模糊。鲁论本是兴王业，只恐胸中一字无。
贞女陈若瑛未嫁死节
作者：岳正
朝代：明

有女名若瑛，义门陈氏子。女红中馈馀，颇亦闲书史。十九聘舒郎，双璧灿盈贮。百年偕老期，竟为天所沮。妾身虽未明，妾心良己许。岂无展转匹，志夺妾所耻。名既为君妇，能不为君死。我生尚气节，赋终毛发竖。
贺倪兄让侍讲分题得禁窗引烛
作者：岳正
朝代：明
体裁：七言律诗

禁城儤1直已昏黄，忽讶銮舆到玉堂。直欲踉跄趋几席，其如颠倒著衣裳。当窗莲炬分红焰，满室兰煤散暖香。已喜恩光耀今古，况将经术侍君王。
贺倪兄让侍讲分题得禁窗引烛
作者：岳正
朝代：明

禁城儤直已昏黄，忽讶銮舆到玉堂。直欲踉跄趋几席，其如颠倒著衣裳。当窗莲炬分红焰，满室兰煤散暖香。已喜恩光耀今古，况将经术侍君王。
贺杨宗器侍讲
作者：岳正
朝代：明
体裁：七言律诗

仙籍由来不易攀，蓬莱高拱五云间。一朝拜舞承纶1綍，十载清华任往还。夜直篝灯2书日历，早朝簪笔3侍天颜。莫嫌寂寞羁英俊，只是颜郎鬓未班。
贺杨宗器侍讲
作者：岳正
朝代：明

仙籍由来不易攀，蓬莱高拱五云间。一朝拜舞承纶綍，十载清华任往还。夜直篝灯书日历，早朝簪笔侍天颜。莫嫌寂寞羁英俊，只是颜郎鬓未班。
过东昌东徐太守同年
作者：岳正
朝代：明

二十年前杏苑春，使君同是看花人。一麾今日东昌守，羞把文章谒后尘。万里边沙恰放还，玉堂不许著疏顽。道途未了东南债，又向闽天去看山。
过东昌东徐太守同年·其一
作者：岳正
朝代：明
体裁：七言绝句

二十年前杏苑春，使君同是看花人。一麾今日东昌1守，羞把文章谒后尘。
过东昌东徐太守同年·其一
作者：岳正
朝代：明

二十年前杏苑春，使君同是看花人。一麾今日东昌守，羞把文章谒后尘。
过东昌东徐太守同年·其二
作者：岳正
朝代：明

万里边沙恰放还，玉堂不许著疏顽。道途未了东南债，又向闽天去看山。
过潼关
作者：岳正
朝代：明

白头关吏诘来情，惭愧人人识姓名。却说防秋曾到处，肃州尽是镇边城。
送任方伯之湖广
作者：岳正
朝代：明

五溪妖祲未全收，七泽疮痍久愿瘳。天欲吾民跻寿域，帝令人杰监诸侯。绛驺行郡湘江路，黄鹤题诗鄂渚楼。应信阳春真有脚，不烦宋玉更悲秋。
送何中书归省
作者：岳正
朝代：明

外史兰台早策勋，帝令家庆拜封君。斑衣不是人间服，五色新裁玉殿云。